CELEX: 52005PC0667
Language: mt
Date: 2005-12-21
Title: Proposta għal direttiva tal-Parlament Ewropew u tal-Kunsill dwar l-iskart {SEG(2005) 1681}

KUMMISSJONI TAL-KOMUNITAJIET EWROPEJ

                                     Brussel 21.12.2005
                                     KUMM(2005) 667 finali

                                     2005/0281 (COD)

                         Proposta għal

     DIRETTIVA TAL-PARLAMENT EWROPEW U TAL-KUNSILL

                        dwar l-iskart

                 (preżentata mill-Kummissjoni)

                      {SEG(2005) 1681}

MT                                                           MT
 ---pagebreak---                                 MEMORANDUM TA’ SPJEGAZZJONI

         1) IL-KUNTEST TAL-PROPOSTA

     •   Ir-raġunijiet għall-proposta u l-għanijiet tagħha

     L-għan kumplessiv ta’ din il-proposta għar-reviżjoni huwa biex jittejbu d-dispożizzjonijiet
     tad-Direttiva 75/442/KEE waqt li tinżamm l-istruttura essenzjali u d-dispożizzjonijiet
     ewlenin tagħha. Dak li qed ikun issuġġerit huwa l-irfinar tad-Direttiva aktar milli bidla mill-
     qiegħ.

     L-Istrateġija Tematika fuq il-prevenzjoni u r-riċiklaġġ ta’ l-iskart identifikat tliet raġunijiet
     prinċipali biex issir reviżjoni tad-Direttiva 75/442/KEE, id-Direttiva ta’ Qafas dwar l-Iskart.

     L-ewwelnett, sar evidenti li ċertu numru ta’ definizzjonijiet fid-Direttiva 75/442/KEE
     m’humiex ċari biżżejjed, u dan qed iwassal għall-varjazzjoni u inċertezza fl-interpretazzjoni
     ta’ dawn id-dispożizzjonijiet ewlenin minn Stat Membru għall-ieħor u f’xi każijiet minn
     reġjun għal reġjun. Sa ċertu punt bħala konsegwenza ta’ dan, numru sinifikanti ta’ kawżi
     ħtieġu interpretazzjoni mill-Qorti Ewropea tal-Ġustizzja. Dan wassal għall-diffikultajiet
     konsiderevoli għall-operaturi ekonomiċi u l-awtoritajiet kompetenti.

     Il-kwistjonijiet fejn hemm nuqqas ta’ ċertezza ġuridika għandhom x’jaqsmu prinċipalment
     mad-definizzjoni ta’ l-iskart u d-distinzjoni bejn l-irkupru u r-rimi. Din il-proposta għar-
     reviżjoni tad-Direttiva ta’ Qafas dwar l-Iskart tipproponi definizzjonijiet aktar ċari u/jew
     mekkaniżmu biex tkun ikkjarifikata l-kwistjoni fil-livell ta’ l-UE kif jixraq.

     It-tieni, l-Istrateġija Tematika fuq il-prevenzjoni u r-riċiklaġġ ta’ l-iskart tintroduċi metodu
     ġdid għall-politika ta’ l-iskart li hija adattata aħjar għal sitwazzjoni fejn il-biċċa l-kbira ta’ l-
     operazzjonijiet sinifikanti ta’ l-immaniġġjar ta’ l-iskart huma issa koperti bil-leġiżlazzjoni
     ambjentali. Huwa importanti li d-Direttiva ta’ Qafas dwar l-Iskart tkun adattata għal dan il-
     metodu.

     Dan jeħtieġ numru ta’ bidliet. L-aktar waħda sinifikanti hija l-introduzzjoni ta’ għan
     ambjentali. Il-biċċa l-kbira tad-Direttivi ambjentali issa għandhom għan bħal dan, li jgħin
     biex jorjenta d-Direttiva kollha lejn mira speċifika. Fil-każ ta’ din il-proposta, l-għan
     ambjentali jiffoka d-Direttiva fuq it-tnaqqis ta’ l-impatti ambjentali mill-ġenerazzjoni u l-
     immaniġġjar ta’ l-iskart, waqt li tqis ċ-ċiklu sħiħ tal-ħajja. Tieħu dan il-punt fokali mill-
     Istrateġija dwar ir-Riżorsi

     Parti importanti oħra ta’ din il-bidla strateġika hija x-xejra lejn metodu bbażat aktar fuq l-
     istandards. Din il-proposta ssaħħaħ l-istandards f’numru ta’ oqsma permezz ta’ l-
     applikazzjoni ta’ standards minimi, definizzjonijiet ċari ta’ l-irkupru u l-użu ta’ kriterji tat-
     tmiem ta’ l-iskart.

     Fl-aħħarnett, din il-proposta tirsisti biex tissimplifika l-qafas regolatorju eżistenti. Tirrevoka
     d-Direttiva 75/439/KEE dwar ir-rimi taż-żejt użat u tintegra d-Direttiva 91/689/KEE fuq
     skart perikoluż fid-Direttiva ta’ Qafas dwar l-Iskart. Id-Direttiva dwar iż-Żejt Użat stabbiliet
     prijorità għar-riġenerazzjoni ta’ żjut użati fuq għażliet oħra ta’ l-irkupru li m’għadhiex
     ġġustifikata. Id-dispożizzjonijiet tad-Direttiva fuq Skart Perikoluż huma konnessi mill-qrib
     mad-Direttiva ta’ Qafas dwar l-Iskart u l-integrazzjoni tagħhom tikkonsolida u tissimplifika
     l-leġiżlazzjoni. Barra minn dan, xi dispożizzjonijiet li għadda żmienhom jew li m’humiex

MT                                                     2                                                     MT
 ---pagebreak---      ċari fit-tliet Direttivi għandhom ikunu mmodifikati jew jitneħħew.

     •   Il-kuntest ġenerali

     L-istorja ta’ l-iskart hija qadima daqs l-istorja tas-soċjetà umana. L-iskart huwa fil-qalba ta’
     l-iżvilupp tal-politika ambjentali ta’ l-Unjoni Ewropea, u d-Direttiva ta’ Qafas dwar l-Iskart
     kienet waħda mill-ewwel miżuri leġiżlattivi meħuda biex tipproteġi l-ambjent fil-livell ta’ l-
     UE.

     Mill-1975, il-leġiżlazzjoni dwar l-iskart ġiet żviluppata b’mod sinifikanti. Fl-ewwel grupp,
     twaqqaf il-qafas ġenerali, u ġew ittrattati numru ta’ problemi speċifiċi (iż-żjut użati, id-
     dijossidu tat-titanju). Fit-tieni grupp, kienu żviluppati l-istandards għal-landfills u l-
     inċineraturi. Fl-aħħar, fit-tielet grupp, id-Direttivi dwar ir-Riċiklaġġ waqqfu l-
     organizzazzjoni u l-finanzjament meħtieġa biex jiffaċilitaw ir-riċiklaġġ ta’ numru ta’ flussi
     ta’ l-iskart ta’ prijorità (L-imballaġġ, il-Vetturi li m’għadhomx jintużaw, skart ta' tagħmir
     elettriku u elettroniku [WEEE]).

     M’humiex meħtieġa aktar azzjonijiet leġiżlattivi ewlenin. Iżda, għandha tittieħed azzjoni
     għat-titjib tal-qafas, u jitneħħew in-nuqqasijiet li fadal. Din il-proposta għar-reviżjoni
     tistabbilixxi numru ta’ dawn l-azzjonijiet meħtieġa; l-oħrajn se jkollhom jiġu indirizzati
     f’perjodu ta’ żmien itwal.

     Li kieku ma ssirx reviżjoni tad-Direttiva ta’ Qafas dwar l-Iskart, il-problemi identifikati
     man-nuqqas taċ-ċertezza ġuridika jkomplu joħolqu problemi għall-operaturi ekonomiċi u l-
     awtoritajiet kompetenti, u n-nuqqas ta’ standards f’ċerti oqsma jimminaw il-livell ta’
     protezzjoni ta’ l-ambjent u tas-saħħa tal-bniedem kif ukoll is-suq intern fil-prodotti riċiklati.
     Jekk ma jkunx hemm aġġustament fil-qafas regolatorju, u speċjalment id-Direttivi dwar iż-
     Żejt Użat u dwar l-Iskart Perikoluż ma’ l-għarfien u l-għanijiet kurrenti, dan jimmina l-
     kredibbiltà tal-politika ta’ l-UE f’dan il-qasam.

     •   Id-dispożizzjonijiet eżistenti fil-qasam tal-proposta

     Din il-proposta tirrevedi d-Direttiva 75/442/KEE (id-Direttiva ta’ Qafas dwar l-Iskart) u
     tirrevoka kemm id-Direttiva 91/689/KEE dwar skart perikoluż (id-Direttiva dwar Skart
     Perikoluż) billi tintegra d-dispożizzjonijiet fid-Direttiva ta' Qafas dwar l-Iskart kif ukoll id-
     Direttiva 75/439/KEE (id-Direttiva dwar iż-Żejt Użat) waqt li tintegra l-obbligu speċifiku
     tal-ġbir. L-elementi ta’ dawn iż-żewġ Direttivi li jibqgħu rilevanti u ġġustifikati huma
     integrati fil-proposta għal Direttiva ta’ Qafas dwar l-Iskart riveduta. Id-Direttiva ta’ Qafas
     dwar l-Iskart tistabbilixxi d-definizzjonijiet u r-regoli bażiċi għall-biċċiet l-oħra kollha ta’
     leġiżlazzjoni ta’ l-UE rigward l-iskart - għalhekk għandha impatt dirett jew indirett fuqhom
     kollha.

     Barra minn dan, fil-qasam tal-permess għall-installazzjonijiet ta’ l-iskart, id-Direttiva ta’
     Qafas dwar l-Iskart taħdem flimkien mad-Direttiva 96/61/KE dwar il-prevenzjoni u l-
     kontroll integrat tat-tniġġis (id-Direttiva IPPC). Fil-passat dawn iż-żewġ Direttivi kienu
     jidħlu f’xulxin u dan wassal għall-permessi doppji u żieda mhux meħtieġa fil-piż regolatorju
     u amministrattiv. Għalkemm dawn inħolqu l-aktar bl-implimentazzjoni tad-Direttivi mill-
     Istati Membri, din id-Direttiva fiha kliem espliċitu li jagħmilha ċara li dawn il-permessi
     doppji m’humiex meħtieġa fil-liġi ta’ l-UE.

MT                                                   3                                                   MT
 ---pagebreak---      Numru ta’ elementi li ma ġewx adottati f’din il-proposta mid-Direttiva dwar Skart Perikoluż
     huma koperti b’mod xieraq f’leġiżlazzjoni oħra tal-Komunità bħad-Direttiva 2000/76/KE
     dwar l-inċinerazzjoni ta’ l-iskart u d-Direttiva 96/59/KE dwar il-PCB/PCT.

     •   Il-konsistenza ma’ politki u għanijiet oħra ta’ l-Unjoni

     Mhux applikabbli.

         2) KONSULTAZZJONI MAL-PARTIJIET INTERESSATI U EVALWAZZJONI TA’ L-IMPATT

     •   Il-konsultazzjoni ma’ partijiet interessati

     Il-metodi ta’ konsultazzjoni, is-setturi fil-mira ewlenin u l-profil ġenerali ta’ min wieġeb

     Wara l-Komunikazzjoni "Lejn Strateġija Tematika dwar il-prevenzjoni u r-riċiklaġġ ta’ l-
     iskart [COM(2003) 301] kienet organizzata konsultazzjoni miftuħa fuq l-Internet mal-
     partijiet interessati.

     It-tieni, il-Kummissjoni organizzat ħames laqgħat ta’ l-esperti biex ikun hemm diskussjoni
     fil-fond fuq suġġetti ta’ importanza partikolari għall-Istrateġija (ara hawn isfel). Barra minn
     dan, kien hemm tliet laqgħat informali ma’ l-Istati Membri, u tliet laqgħat tal-partijiet
     interessati, wieħed minnhom kien ristrett għal organizzazzjonijiet fil-livell ta’ l-UE biex id-
     dibattitu jkun faċilitat.

     It-tielet, kien hemm konsultazzjoni addizzjonali tal-partijiet interessati fuq l-evalwazzjoni
     ta’ l-impatt, fejn il-partijiet interessati ntalbu jipprovdu informazzjoni dwar l-impatti
     probabbli fuq firxa ta’ għażliet tal-politika identifikati. Irċevejna disgħin risposta għal din il-
     konsultazzjoni.

     Ir-raba’, kien hemm konsultazzjonijiet speċifiċi addizzjonali kemm tal-partijiet interessati u
     ta’ l-Istati Membri fuq id-Direttiva dwar Skart Perikoluż u d-Direttiva dwar Żejt Użat.

     Sommarju tat-tweġibiet u kif tqiesu

     Mhux possibbli li jkunu koperti l-kummenti kollha riċevuti matul il-proċess ta’
     konsultazzjoni estensiv imsemmi hawn fuq. Hemm sommarju tal-kummenti riċevuti
     b’risposta għall-ewwel konsultazzjoni fuq l-Internet fil-Komunikazzjoni dwar l-Istrateġija
     Tematika, u r-risposti kollha għall-konsultazzjonijiet miftuħa flimkien mar-riżultati tal-
     gruppi ta’ esperti u tal-partijiet interessati ffukati fis-sit ta’ l-Internet tagħna fi:
     http://europa.eu.int/comm/environment/waste/strategy.htm

     Saret konsultazzjoni miftuħa fuq l-Internet mill-10/5/2003 sa l-10/11/2003. Il-Kummissjoni
     rċeviet       220         risposta.       Ir-riżultati       huma       disponibbli      fi
     http://forum.europa.eu.int/Public/irc/env/waste_strat/library?l=/test&vm=detailed&sb=Title.

     •   Ġbir u użu ta’ għarfien espert

     Oqsma xjentifiċi/Oqsma ta’ għarfien espert kkonċernati

     L-oqsma ewlenin fejn intalab l-għarfien espert xjentifiku kienu fl-analiżi taċ-ċiklu tal-ħajja,
     il-prevenzjoni u r-riċiklaġġ ta’ l-iskart, l-istandards ta' l-impjanti ta’ l-irkupru, id-

MT                                                    4                                                    MT
 ---pagebreak---      definizzjonijiet ta’ l-iskart, l-irkupru u r-rimi.

     Il-metodoloġija użata

     Il-metodoloġiji prinċipali użati kienu laqgħat ta’ esperti u l-ikkummissjunar ta’ studji
     rilevanti. Kien ikkummissjonat stħarriġ kritiku ta’ studji eżistenti u l-analiżi taċ-ċiklu tal-
     ħajja       fuq     ir-riġenerazzjoni   u       l-inċinerazzjoni       ta’      żjut      użati
     (ara http://europa.eu.int/comm/environment/waste/studies/oil/waste_oil.htm).

     Organizzazzjonijiet/esperti ewlenin ikkonsultati

     Ġiet ikkonsultata firxa wiesgħa ta’ esperti minn istituti ta’ riċerka, konsulenti u l-industrija u
     tqiesu l-opinjonijiet tagħhom.

     Sommarju tal-pariri rċevuti u użati

     Ma ssemmietx l-eżistenza ta’ riskji potenzjalment serji b’konsegwenzi irriversibbli.

     Il-parir irċevut u użat huwa estensiv u varjat wisq biex jista’ jinġabar fil-qosor hawnhekk.
     Ir-riżultati tal-laqgħat ta' l-esperti, l-istudji u l-konsultazzjonijiet mal-partijiet interessati
     jistgħu                                          jinstabu                                      fi:
      http://europa.eu.int/comm/environment/waste/strategy.htm,
     http://europa.eu.int/comm/environment/waste/oil_index.htm                                       u
     http://europa.eu.int/comm/environment/waste/hazardous_index.htm.
     Ħafna mir-riżultati huma diskussi fil-Valutazzjoni ta’ l-Impatt mehmuża ma’ l-Istrateġija
     Tematika fuq il-prevenzjoni u r-riċiklaġġ ta’ l-iskart.

     Rigward id-Direttiva dwar Żejt Użat, il-kontribuzzjonijiet tal-partijiet interessati varjaw bil-
     kbir fuq kemm hi mixtieqa u l-impatt tar-revoka tal-prijorità tar-riġenerazzjoni. Ma seta’
     jintlaħaq l-ebda kunsens fost il-partijiet interessati f’din il-kwistjoni.

     Mezzi użati biex il-pariri esperti jkunu disponibbli pubblikament

     Sommarju tar-riżultat tal-laqgħat ta’ l-esperti tpoġġa fis-sit ta' l-Internet rilevanti.

     •   L-evalwazzjoni ta' l-impatt

     Ir-reviżjoni tad-Direttiva 75/442/KEE hija waħda mill-elementi inkluża fil-pakkett ta’ l-
     Istrateġija Tematika fuq il-prevenzjoni u r-riċiklaġġ ta’ l-iskart. Saret evalwazzjoni ta’ l-
     impatt fuq il-pakkett sħiħ.

     Ir-rapport ta' l-evalwazzjoni ta' l-impatt fih evalwazzjoni ta’ ħames settijiet ta’ għażliet, kull
     wieħed għandu x’jaqsam ma’ kwistjoni ambjentali speċifika u jirrakkomanda t-taħlita ta’
     għażliet li ġejja:
         •   Jintuża metodu dwar ir-riżorsi għall-iskart ibbażat fuq il-ħsieb dwar iċ-ċiklu tal-ħajja
             li jinvolvi t-titjib tal-bażi ta’ l-informazzjoni u l-kjarifika ta’ l-għan ambjentali tal-
             politika ta’ l-iskart;
         •   Nersqu lejn soċjetà Ewropea tar-riċiklaġġ bl-iżvilupp ta’ rekwiżiti ambjentali
             komuni għar-riċiklaġġ ta’ l-iskart;
         •   Ikun immodernizzat il-qafas leġiżlattiv billi tkun riveduta l-leġiżlazzjoni ta’ qafas
             dwar l-iskart u jkunu adottati linji ta’ gwida għall-kwistjonijiet li jeħtieġu metodi

MT                                                        5                                               MT
 ---pagebreak---              minn każ għal każ.
     Flimkien ma’ dan, l-evalwazzjoni ta' l-impatt tirrakkomanda li l-prijorità mogħtija mid-
     Direttiva 75/439/KEE għar-riġenerazzjoni taż-żjut użati għandha tkun irrevokata u l-isforzi
     għandhom ikunu ffukati fuq il-ġbir taż-żjut użati.

     Diversi għażliet minn dawn huma proposti għal dispożizzjonijiet leġiżlattivi f’għamla ta'
     qafas. L-evalwazzjoni ta' l-impatt turi li għandhom ġeneralment jirriżultaw f’eko-effiċjenza
     mtejba tal-politika ta’ l-UE u li l-impatti speċifiċi ta’ metodi ta’ qafas bħal dawn se
     jiddependu fuq il-miżuri ta’ implimentazzjoni meħudin fil-livelli ta’ l-UE jew dawk
     nazzjonali.

     Din id-Direttiva fiha dispożizzjonijiet li jimplimentaw elementi ta’ kull għażla ppreferuta ta’
     l-evalwazzjoni ta' l-impatt, inkluż:
         •   L-introduzzjoni ta’ għan ambjentali fid-Direttiva ta’ Qafas dwar l-Iskart. Dan se
             jinkludi ħsieb fuq iċ-ċiklu tal-ħajja fil-politika ta’ l-iskart u jsaħħaħ l-effettività fl-
             ispejjeż magħmulin;
         •   Id-determinazzjoni ta’ kriterji dwar it-tmiem ta’ l-iskart. Dan se jagħmilha possibbli
             li jkunu stabbiliti kriterji għall-flussi speċifiċi ta’ l-iskart li jiżguraw li materjal
             riċiklat ma jagħmilx ħsara lill-ambjent u jirriżultaw fit-tnaqqis tal-piż amministrattiv
             għall-operaturi li jipproduċu materjal riċiklat li jħarsu dawn il-kriterji;
         •   L-obbligu ta’ l-Istati Membri li jiżviluppaw programmi għall-prevenzjoni ta’ l-
             iskart. Din id-dispożizzjoni mhux mistennija li jkollha impatti diretti ambjentali,
             ekonomiċi jew soċjali, għalkemm l-impatti se jvarjaw skond l-azzjonijiet meħudin.
             Se żżid il-konċentrazzjoni ta’ min jagħmel il-politika fil-livelli ta’ l-UE, nazzjonali u
             sub-nazzjonali fuq il-prevenzjoni u għalhekk titikkawża żieda fl-oqsma tal-politika
             dwar il-prevenzjoni ta’ l-iskart. Tippermetti l-flessibilità meħtieġa fl-iżvilupp ta’
             soluzzjonijiet nazzjonali u lokali biex jinħakmu l-benefiċċji tal-prevenzjoni ta’ l-
             iskart;
         •   Is-simplifikazzjoni tal-leġiżlazzjoni dwar l-iskart u partikolarment il-kjarifika tad-
             definizzjonijiet. Din se jkollha impatti pożittivi ambjentali u ekonomiċi u se
             tingħaqad ma’ linji ta’ gwida interpretattivi biex jittrattaw kwistjonijiet fuq bażi
             minn każ għal każ meta l-leġiżlazzjoni tkun riġida wisq;
         •   Ir-revoka tal-prijorità mogħtija għar-riġenerazzjoni taż-żjut użati se tnaqqas l-ispiża
             ta’ l-immaniġġjar ta’ dan il-fluss ta’ l-iskart waqt li tkun iffukata aktar il-kwistjoni
             ambjentali ewlenija, jiġifieri l-ġbir taż-żjut użati. Dan se jirriżulta f’eko-effiċjenza
             mtejba fl-immaniġġjar taż-żjut użati.
     Il-Kummissjoni għamlet valutazzjoni ta’ l-impatt fil-Programm tax-Xogħol. Ir-rapport huwa
     aċċessibbli fi http://europa.eu.int/comm/environment/waste/strategy.htm

         3) ELEMENTI ĠURIDIĊI TAL-PROPOSTA

     •   Sommarju ta’ l-azzjoni proposta

     Id-Direttiva ta’ Qafas dwar l-Iskart kienet adottata għall-ewwel darba fl-1975, imbagħad
     riveduta mid-Direttiva tal-Kunsill 91/156/KEE fit-18 ta’ Marzu 1991. Il-proposta tirrevedi
     d-Direttiva ta’ Qafas dwar l-Iskart, u tirrevoka kemm id-Direttiva 91/689/KEE billi tintegra
     d-dispożizzjonijiet fid-Direttiva ta’ Qafas dwar l-Iskart u d-Direttiva 75/439/KEE, waqt li
     tintegra l-obbligu speċifiku tal-ġbir.

MT                                                    6                                                    MT
 ---pagebreak---      L-emendi prinċipali tad-Direttiva ta’ Qafas dwar l-Iskart huma kif ġej:

     L-introduzzjoni ta’ għan ambjentali.

     Il-kjarifika tal-kunċetti ta’ l-irkupru u r-rimi.

     Il-kjarifika tal-kundizzjonijiet għat-taħlit ta’ skart perikoluż.

     L-introduzzjoni ta’ proċedura għall-kjarifika ta’ meta skart ma jibqax skart għall-flussi
     magħżulin ta’ l-iskart.

     L-introduzzjoni ta’ standards minimi jew proċedura biex ikunu stabbiliti standards minimi
     għal numru ta’ operazzjonijiet għall-immaniġġjar ta’ l-iskart.

     L-introduzzjoni ta’ rekwiżit għall-iżvilupp ta’ programmi nazzjonali għall-prevenzjoni ta’ l-
     iskart.

     •   Il-bażi legali

     L-għan primarju ta’ din id-Direttiva huwa l-protezzjoni ta’ l-ambjent. Din il-proposta hija
     għalhekk ibbażata fuq l-Artikolu 175 KE, kif kienet r-reviżjoni ta’ qabel tad-Direttiva ta’
     Qafas dwar l-Iskart.

     •   Il-prinċipju tas-sussidjarjetà

     Il-prinċipju tas-sussidjarjetà japplika sal-punt li l-proposta ma taqax fil-kompetenza
     esklużiva tal-Komunità.

     L-għanijiet tal-proposta ma jistgħux jintlaħqu biżżejjed mill-Istati Membri għar-raġunijiet li
     ġejjin:

     Id-Direttiva ta’ Qafas dwar l-Iskart tistabbilixxi l-bażi għall-kooperazzjoni Ewropea fil-
     qasam ta’ l-iskart. Tistabbilixxi standards minimi għas-suq intern fl-iskart għar-riċiklaġġ, u
     hija kruċjali għall-operazzjoni tad-Direttivi u r-Regolamenti l-oħra kollha fil-qasam ta’ l-
     Iskart. Hija Direttiva ta’ Qafas, u tippermetti l-implimentazzjoni ddettaljata li għandha ssir
     fil-livell ta’ l-Istat Membru.

     Min-naħa l-oħra, ir-revoka tar-rekwiżit biex tingħata prijorità għall-ipproċessar taż-żjut
     użati bir-riġenerazzjoni tħalli l-prijoritizzazzjoni ta’ teknoloġiji speċifiċi ambjentali
     ppreferuti għall-Istat Membru.

     Azzjoni fuq il-kwistjonijiet l-oħra dwar l-iskart mill-Istati Membri waħedhom tirrendi lis-
     suq intern fl-iskart għar-riċiklaġġ ma jiffunzjonax u tagħmel ħsara għall-kooperazzjoni
     f’forom oħra tat-trattament ta’ l-iskart. Dan iwassal għal spejjeż sinifikanti ekonomiċi u
     ambjentali.

     Azzjoni Komunitarja se tilħaq aħjar l-għanijiet tal-proposta għar-raġunijiet li ġejjin.

     Hija biss azzjoni fil-livell ta’ l-UE li tista’ tiggarantixxi li l-ambjent u s-saħħa tal-bniedem
     ikunu protetti mill-effetti potenzjalment ta’ ħsara tal-ġenerazzjoni u l-immaniġġjar ta’ l-
     iskart.

MT                                                       7                                              MT
 ---pagebreak---      L-iskart jiċċirkola ġewwa l-UE kollha u tabilħaqq fuq livell internazzjonali. L-impatt
     ambjentali tal-ġenerazzjoni u l-immaniġġjar ta’ l-iskart f’termini ta’ tniġġis ta' l-arja, tal-
     ħamrija u ta' l-ilma m'għandux fruntieri. Barra minn dan, suq intern fl-iskart għar-riċiklaġġ
     jista’ jeżisti biss fejn hemm definizzjoni komuni ta’ l-UE ta’ kunċetti ewlenin bħal “skart”,
     “irkupru” u “rimi”, u fejn hemm standards minimi komuni dwar l-immaniġġjar ta’ l-iskart.

     Ir-reviżjoni tad-Direttiva ta’ Qafas dwar l-Iskart tippreżerva n-natura ta’ qafas tad-Direttiva.
     Tirregola aspetti bħad-definizzjonijiet u standards minimi, waqt li tħalli lill-Istati Membri
     jimplimentaw id-dettalji tal-metodi ta’ l-immaniġġjar ta’ l-iskart tagħhom fil-livell
     nazzjonali, reġjonali jew lokali.

     Din il-proposta għalhekk tħares il-prinċipju tas-sussidjarjetà.

     •   Il-prinċipju tal-proporzjonalità

     Il-proposta tħares il-prinċipju tal-proporzjonalità għar-raġunijiet li ġejjin.

     Il-proposta għar-reviżjoni tad-Direttiva ta’ Qafas dwar l-Iskart tissimplifika b’mod
     sinifikanti d-Direttiva eżistenti. Tirrevoka wkoll żewġ direttivi oħra, u tintegra l-aspetti ta’
     dawk id-Direttivi li jibqgħu rilevanti fid-Direttiva riveduta ta’ Qafas dwar l-Iskart. Bħala
     Direttiva ta’ Qafas, tirregola biss punti fejn huwa essenzjali li jkun hemm metodu
     armonizzat, li jippermetti deċiżjonijiet nazzjonali f’oqsma oħrajn.

     Il-proposta tintroduċi numru ta’ innovazzjonijiet li se jnaqqsu l-piż finanzjarju u
     amministrattiv tar-regolamentazzjoni ta’ l-iskart waqt li jkun ippreservat livell għoli ta’
     protezzjoni ta’ l-ambjent u tas-saħħa tal-bniedem.

     •   Għażla ta’ l-istrumenti

     Strumenti proposti: direttiva ta’ qafas.

     Mezzi oħra ma jkunux adatti għar-raġuni li ġejja.

     Miżura leġiżlattiva anqas flessibbli tkun sproporzjonata, minħabba l-bżonn li jitħallew
     differenzi nazzjonali fl-immaniġġjar ta’ l-iskart kif ukoll minħabba differenzi kulturali u
     ġeografiċi. Miżura volontarja jew aktar flessibbli ma tagħtix iċ-ċertezza ġuridika meħtieġa
     għall-operazzjoni tas-suq intern u l-garanzija liċ-ċittadini li l-protezzjoni tas-saħħa u l-
     ambjent ma tkunx affettwata ħażin mill-ġenerazzjoni u l-immaniġġjar ta’ l-iskart, ġewwa l-
     UE kollha.

         4) IMPLIKAZZJONIJIET FUQ IL-BAĠIT

     Din il-proposta m’għandha l-ebda implikazzjoni għall-baġit Komunitarju. Il-miżuri ta’ din
     il-proposta jibqgħu fi ħdan il-qafas finanzjarju attwali u fil-leġiżlazzjoni proposta għall-
     perjodu 2007-2013.

         5) INFORMAZZJONI ADDIZZJONALI

     •   Is-Simplifikazzjoni

     Il-proposta tipprevedi s-simplifikazzjoni tal-leġiżlazzjoni, is-simplifikazzjoni ta’ proċeduri

MT                                                    8                                                 MT
 ---pagebreak---      amministrattivi għall-awtoritajiet pubbliċi (ta’ l-UE jew nazzjonali), u s-simplifikazzjoni ta’
     proċeduri amministrattivi għall-partijiet privati.

     Il-proposta għar-reviżjoni tad-Direttiva ta’ Qafas dwar l-Iskart tissimplifika, timmodernizza
     u tiċċara d-Direttiva ta’ Qafas dwar l-Iskart b’numru ta’ modi. Barra minn dan, tirrevoka
     żewġ Direttivi eżistenti, telimina d-dispożizzjonijiet żejda u tinkorpora d-dispożizzjoni li
     tibqa’ fil-proposta riveduta. Dan jissimplifika l-istruttura tal-leġiżlazzjoni dwar l-iskart ta’ l-
     UE.

     L-obbligu tal-pjan ta’ l-immaniġġjar ta’ l-iskart kien iċċarat u ssimplifikat.

     Proċedura biex ikunu stabbiliti kriterji għat-tmiem ta’ l-iskart, li tiċċara meta skart ma
     jibqax skart ġiet introdotta, u għalhekk ġie introdott rimedju regolatorju għall-prodotti
     riċiklati jew materjali li jirrappreżentaw riskju baxx għall-ambjent.

     Il-potenzjal li jippermetti li jidħlu f’xulxin id-Direttiva ta’ Qafas dwar l-Iskart u d-Direttiva
     IPPC ġie ċċarat, biex jitnaqqsu l-possibbiltajiet li jintalbu permessi doppji fil-livell ta’ Stat
     Membru.

     Il-proposta hija inkluża fil-programm li għaddej tal-Kummissjoni għall-aġġornament u s-
     simplifikazzjoni ta’ l-acquis communautaire u l-Programm tagħha tax-Xogħol u l-
     Legiżlazzjoni fir-referenza WP 05 2004/ENV/001.

     •   Ir-revoka ta’ leġiżlazzjoni eżistenti

     L-adozzjoni tal-proposta se twassal għar-revoka tal-leġiżlazzjoni eżistenti.

     •   Tabella ta’ korrelazzjoni

     L-Istati Membri huma meħtieġa jikkomunikaw lill-Kummissjoni t-test tad-dispożizzjonijiet
     nazzjonali li jittrasponu d-Direttiva kif ukoll tabella tal-korrelazzjoni bejn dawk id-
     dispożizzjonijiet u din id-Direttiva.

     •   Iż-Żona Ekonomika Ewropea

     L-att propost jirrigwarda kwistjoni taż-ŻEE u għandu għalhekk jestendi għaż-Żona
     Ekonomika Ewropea.

     •   Spjegazzjoni dettaljata tal-proposta

     L-Artikolu 1 jistabbilixxi l-għan tad-Direttiva proposta.

     L-għan il-ġdid jiffoka mill-ġdid id-Direttiva ta’ Qafas dwar l-Iskart fuq l-impatti ambjentali
     tal-ġenerazzjoni u l-immaniġġjar ta’ l-iskart, waqt li jqis iċ-ċiklu tal-ħajja tar-riżorsi. Torbot
     ‘il-ġerarkija ta’ l-iskart’, li qabel kienet fl-Artikolu 3 tad-Direttiva 75/442/KEE, ma’ dan l-
     għan, mingħajr ma tibdel l-ordni jew in-natura tal-ġerarkija. Il-kliem tal-ġerarkija ġie
     mmodernizzat, sabiex jitqiesu l-evoluzzjonijiet tan-natura tal-kliem użat.

     L-Artikolu 2 jistabbilixxi l-ambitu tad-Direttiva proposta.

     L-Artikolu 2, it-tieni paragrafu, huwa emendat sabiex jirrestrinġi l-kunċett ta’ ‘kopert minn
     leġiżlazzjoni oħra’ għal-leġiżlazzjoni tal-Komunità biss. Dan sabiex tittejjeb iċ-ċertezza

MT                                                    9                                                    MT
 ---pagebreak---      ġuridika u tkun żgurata kopertura minima fil-livell tal-Komunità. Din tinkludi wkoll
     esklużjonijiet ġodda dwar ħamrija kkontaminata mhux skavata; prodotti sekondarji mill-
     annimali u prodotti sekondarji agrikoli.

     L-Artikolu 3 fih definizzjonijiet għall-iskopijiet ta’ din id-Direttiva u d-Direttivi li jagħmlu
     referenza għaliha.

     Id-definizzjoni ta’ skart ma nbidlitx, imma żdied mekkaniżmu fil-Kapitolu III biex
     jippermetti l-possibilità ta’ kjarifika meta ċertu skart ma jibqax skart billi jkunu speċifikati
     kriterji permezz tal-proċess tal-komitoloġija għal dawk il-flussi ta’ l-iskart li jissodisfaw it-
     testijiet stabbiliti fl-Artikolu 11.

     Id-definizzjoni ta’ użu mill-ġdid hija ddefinita bl-istess mod bħal fid-Direttiva ta’ l-
     Imballaġġ u l-Imballaġġ ta’ l-Iskart.

     Definizzjoni ta’ riċiklaġġ ġiet miżjuda sabiex jiġi kkjarifikat l-ambitu ta’ din in-nozzjoni.

     Id-definizzjoni ta’ ġbir hija riveduta biex tiċċara li dan ikopri l-att tal-ġbir ta' l-iskart u li
     jinġabar flimkien sabiex dak l-iskart jista' jkun ittrasportat għas-sit xieraq għat-trattament ta'
     l-iskart, imma mhux l-operazzjonijiet tat-trattament ta’ l-iskart involuti fit-taħlit jew l-għażla
     ta’ l-iskart.

     Id-definizzjonijiet ta’ ‘produttur’, ‘possessur’, u ‘immaniġġjar’ sostanzjalment ma jinbidlux.

     L-Artikolu 4 jżomm il-bażi legali għall-elenku ta' skart stabbilita mid-Deċiżjoni tal-
     Kummissjoni.

     L-Artikoli 5 u 6 fihom definizzjoni rriveduta ta’ l-irkupru li tikkonferma li l-bażi għal din
     id-definizzjoni hija s-sostituzzjoni tar-riżorsi. Flimkien mad-definizzjoni ta’ rimi,
     tippermetti soluzzjoni għal distinzjonijiet diffiċli permezz tat-twaqqif ta’ kriterji ta’
     effiċjenza meta jkun xieraq. Fiha wkoll ċerti proċeduri li jippermettu l-kjarifika tal-
     klassifikazzjoni ta’ ċerti operazzjonijiet ta’ l-iskart bħala rkupru jew rimi, meta dan ikun
     meħtieġ, pemezz ta’ proċess tal-komitoloġija.

     L-Artikoli 7 u 8 issa t-tnejn jistabbilixxu l-obbligu ġenerali li jkun żgurat li l-iskart ikun
     immaniġġjat b’mod li ma jipperikolax l-ambjent jew is-saħħa tal-bniedem u li l-iskart ikun
     immaniġġjat b’mod li huwa kompatibbli mad-Direttiva. Il-kliem ta’ dawn l-obbligi ma
     jinbidilx mid-Direttiva 91/156/KEE.

     L-Artikolu 9 fuq l-ispiża tat-trattament huwa estiż għall-operazzjonijiet ta’ l-irkupru kif
     ukoll l-operazzjonijiet tar-rimi. Huwa emendat biex ikun ċar li l-ispejjeż ta’ l-immaniġġjar
     ta’ l-iskart li għandhom jitħallsu mill-possessuri jew il-produtturi ta’ l-iskart għandhom
     jirriflettu l-esternalitajiet sħaħ tar-rimi jew l-irkupru ta’ dan l-iskart. Fi kliem ieħor għandu
     jirrifletti l-ispiża reali tal-ġenerazzjoni u l-immaniġġjar ta’ dan l-iskart fl-ambjent.

     L-Artikolu 10 fuq in-netwerk ta’ installazzjonijiet tar-rimi sostanzjalment ma jinbidilx.

     Il-Kapitolu III fih mekkaniżmu li jippermetti l-possibilità ta’ kjarifika meta ċertu skart ma
     jibqax skart billi jkunu speċifikati kriterji permezz tal-proċess tal-komitoloġija għal dawk il-
     flussi ta’ l-iskart li jissodisfaw it-testijiet stabbiliti fl-Artikolu 11.

     L-Artikoli 12 sa 15 dwar l-iskart perikoluż huma inkorporati mid-Direttiva dwar Skart

MT                                                   10                                                   MT
 ---pagebreak---      Perikoluż fid-Direttiva ta’ Qafas dwar l-Iskart riveduta. Id-definizzjoni ta’ skart perikoluż
     hija riveduta biex tiċċara l-kunċett ta’ skart domestiku u l-esklużjoni tiegħu mid-
     definizzjoni.

     L-Artikolu 16 fuq is-separazzjoni ta’ skart perikoluż huwa inkorporat mid-Direttiva dwar
     Skart Perikoluż fid-Direttiva ta’ Qafas dwar l-Iskart riveduta. Qed tinżamm id-deroga fuq il-
     projbizzjoni tat-taħlit, imma ssir suġġetta għall-konformità ma’ l-Aħjar Teknika
     Disponibbli. Ir-referenza għas-‘sigurtà’ titneħħa, billi din mhix kelma użata fil-leġiżlazzjoni
     dwar l-iskart u mhix kompatibbli mal-punt fokali fuq l-impatti ambjentali.

     L-Artikolu 17 fuq l-ittikkettar ta’ skart perikoluż huwa inkorporat mid-Direttiva dwar Skart
     Perikoluż fid-Direttiva ta’ Qafas dwar l-Iskart riveduta.

     L-Artikolu 18 fuq żjut minerali użati jkompli mid-Direttiva dwar iż-Żejt Użat l-obbligu biex
     jinġabru b’mod separat dawn iż-żjut.

     L-Artikolu 19 jgħaqqad iż-żewġ artikoli ta’ qabel fuq permessi għall-irkupru u r-rimi imma
     mill-bqija ma jinbidilx.

     L-Artikolu 20 jispeċifika li stabbiliment jew impriża li għandhom permess IPPC ma
     jeħtiġux ukoll permess skond id-Direttiva ta’ Qafas dwar l-Iskart.

     L-Artikolu 21 iħalli lill-Kummissjoni tistabbilixxi standards għall-permessi permezz tal-
     komitoloġija meta dan ikun meħtieġ.

     L-Artikoli 22 sa 24 jistabbilixxu l-kundizzjonijiet skond liema jistgħu jingħataw
     eżenzjonijiet għall-iskart u l-iskart perikoluż.

     L-Artikolu 25 jsaħħaħ ir-rekwiżiti li jgħoddu għall-kolletturi, it-trasportaturi, in-negozjanti
     u s-sensara. Jintroduċi proċedura li tista’ tintuża għall-adozzjoni ta’ standards minimi f’dan
     il-qasam.

     L-Artikolu 26 dwar il-pjanijiet għall-immaniġġjar ta’ l-iskart kien abbozzat mill-ġdid sabiex
     jiċċara x'għandu jkun fih pjan għall-immaniġġjar ta’ l-iskart. Jispeċifika wkoll li għandu
     jkun hemm metodu taċ-ċiklu tal-ħajja fl-elaborazzjoni ta’ dawn il-pjanijiet.

     L-Artikoli 29 sa 31 jistabbilixxu artikolu speċifiku dwar il-prevenzjoni ta’ l-iskart, fejn l-
     Istati Membri huma meħtieġa li jfasslu programmi għall-prevenzjoni ta’ l-iskart u
     jistabbilixxu l-kundizzjonijiet li bihom għandhom ikunu żviluppati dawn il-programmi.

     L-Artikolu 32 dwar l-ispezzjoni huwa msaħħaħ b’rekwiżit speċifiku biex ikopri l-oriġini u
     d-destinazzjoni ta’ l-iskart miġbur u ttrasportat.

     L-Artikolu 34 issa fih klawżola ta’ reviżjoni kif ukoll il-miżuri ta’ rappurtar ta’ qabel.

     L-Artikoli li jifdal sostanzjalment ma jinbidlux.

MT                                                   11                                                MT
 ---pagebreak---                                                                     2005/0281 (COD)

                                                    Proposta għal

                  DIRETTIVA TAL-PARLAMENT EWROPEW U TAL-KUNSILL

                                                    dwar l-iskart

                                           (Test b’rilevanza għaż-ŻEE)

     IL-PARLAMENT EWROPEW U L-KUNSILL TA' L-UNJONI EWROPEA,

     Wara li kkunsidraw it-Trattat li jistabbilixxi l-Komunità Ewropea, u b’mod partikolari l-
     Artikolu 175(1) tiegħu,

     Wara li kkunsidraw il-proposta tal-Kummissjoni1,

     Wara li kkunsidraw l-opinjoni tal-Kumitat Ekonomiku u Soċjali Ewropew2,

     Wara li kkunsidraw l-opinjoni tal-Kumitat tar-Reġjuni3,

     Waqt li jaġixxu skond il-proċedura preskritta fl-Artikolu 251 tat-Trattat4,

     Billi:

     (1)      Id-Direttiva tal-Kunsill 75/442/KEE tal-15 ta’ Lulju, 1975 dwar l-iskart5 tistabbilixxi
              qafas leġiżlattiv għall-immaniġġjar ta’ l-iskart fil-Komunità. Tiddefinixxi kunċetti
              ewlenin bħal skart, l-irkupru u r-rimi u tistabbilixxi r-rekwiżiti essenzjali għall-
              immaniġġjar ta’ l-iskart, primarjament l-obbligu għall-operazzjonijiet ta’ l-
              immaniġġjar ta’ l-iskart u l-operaturi ekonomiċi li jkollhom permess jew ikunu
              rreġistrati, l-obbligu għall-Istati Membri li jistabbilixxu pjanijiet għall-immaniġġjar ta’
              l-iskart u prinċipji ewlenin bħall-obbligu li l-iskart ikun ittrattat b’mod li ma jkollux
              impatt negattiv fuq l-ambjent, u l-prinċipju li l-produtturi ta’ l-iskart għandhom iħallsu
              l-ispiża tat-trattament tiegħu.

     (2)      Id-Deċiżjoni Nru 1600/2002/KE tal-Parlament Ewropew u tal-Kunsill tat-22 ta’ Lulju,
              2002 li tistabbilixxi s-sitt Programm Komunitarju ta’ l-Azzjoni għall-Ambjent6
              tirrikjedi l-iżvilupp jew ir-reviżjoni tal-leġiżlazzjoni fuq l-iskart, inkluż, fost l-oħhrajn,

     1
              ĠU Ċ.....
     2
              ĠU Ċ.....
     3
              ĠU Ċ.....
     4
              L-opinjoni tal-Parlament Ewropew .. .. ... (ĠU Ċ ........), il-pożizzjoni komuni tal-Kunsill ta’ .. . .
              (ĠU Ċ .....) u d-Deċiżjoni tal-Parlament Ewropew ta’ .. .. .. .... (ĠU Ċ ......). .....
     5
              ĠU L 194, tal-25.7.1975, p. 39. Direttiva kif emendata l-aħħar bir-Regolament (KE) Nru 1882/2003 tal-
              Parlament Ewropew u tal-Kunsill (ĠU L 284, tal-31.10.2003, p. 1).
     6
              ĠU L 242, ta' l-10.9.2002, p. 1.

MT                                                         12                                                           MT
 ---pagebreak---            kjarifika tad-distinzjoni bejn l-iskart u dak li mhux skart u l-iżvilupp ta’ kriterji
           adegwati għal aktar elaborazzjoni ta’ l-Annessi IIA u IIB tad-Direttiva 75/442/KEE.

     (3)   Il-Komunikazzjoni mill-Kummissjoni tas-27 ta’ Mejju, 2003 lejn Strateġija Tematika
           fuq il-prevenzjoni u r-riċiklaġġ ta’ l-iskart innutat il-bżonn biex ikunu vvalutati d-
           definizzjonijiet eżistenti ta’ l-irkupru u r-rimi, il-bżonn għal definizzjoni applikabbli
           b’mod ġenerali tar-riċiklaġġ u dibattitu fuq id-definizzjoni ta’ l-iskart.

     (4)   Fir-riżoluzzjoni tiegħu ta’ l-20 ta’ April, 2004 l-Parlament Ewropew ħeġġeġ lill-
           Kummissjoni biex tikkunsidra li testendi d-Direttiva tal-Kunsill 96/61/KE ta’ l-24 ta’
           Settembru, 1996 dwar il-prevenzjoni u l-kontroll integrat tat-tniġġis7 għas-settur ta’ l-
           iskart kollu kemm hu. Talab ukoll lill-Kummissjoni tagħmel differenza ċara bejn l-
           irkupru u r-rimi u biex tiċċara d-distinzjoni bejn l-iskart u dak li mhux skart.

     (5)   Fil-konklużjonijiet tiegħu ta’ l-1 ta’ Lulju, 2004 l-Kunsill ħeġġeġ lill-Kummissjoni
           biex tressaq proposta għar-reviżjoni tad-Direttiva 75/442/KEE, sabiex tiċċara d-
           distinzjoni bejn skart u dak li mhux skart u d-distinzjoni bejn l-irkupru u r-rimi.

     (6)   Huwa għalhekk meħtieġ li tkun riveduta d-Direttiva 75/442/KEE sabiex ikunu ċċarati
           kunċetti ewlenin bħad-definizzjonijiet ta’ skart, l-irkupru u r-rimi, biex jissaħħu l-
           miżuri li għandhom jittieħdu fuq il-prevenzjoni ta’ l-iskart, biex ikun introdott metodu
           li jikkunsidra ċ-ċiklu sħiħ tal-ħajja tal-prodotti u l-materjali u mhux sempliċiment il-
           fażi ta’ l-iskart, u biex tiffoka fuq it-tnaqqis ta’ l-impatti ambjentali tal-ġenerazzjoni ta’
           l-iskart u l-immaniġġjar ta’ l-iskart b’hekk jissaħħaħ il-valur ekonomiku ta’ l-iskart.
           Fl-interessi taċ-ċarezza u l-leġġibilità, id-Direttiva 75/442/KEE għandha tinbidel.

     (7)   Billi l-biċċa l-kbira ta’ operazzjonijiet ta’ l-immaniġġjar ta’ l-iskart issa huma koperti
           bil-leġiżlazzjoni tal-Komunità fil-qasam ta’ l-ambjent, huwa importanti li din id-
           Direttiva tkun adattata għal dak il-metodu. Enfasi fuq l-għanijiet ambjentali preskritti
           fl-Artikolu 174 tat-Trattat tippermetti konċentrazzjoni aktar preċiża fuq l-impatti
           ambjentali tal-ġenerazzjoni ta’ l-iskart u l-immaniġġjar ta’ l-iskart matul iċ-ċiklu tal-
           ħajja kollu tar-riżorsi. Għalhekk, il-bażi legali għal din id-Direttiva għandha tkun l-
           Artikolu 175.

     (8)   Strumenti ekonomiċi, meta dawn ikunu effettivi f’termini ta’ nfiq, dehru li u
           għandhom ikunu effettivi biex jilħqu l-għanijiet ta' prevenzjoni ta’ l-iskart u ta’
           mmaniġġjar. L-iskart għandu valur bħala riżorsa u l-applikazzjoni ulterjuri ta’
           strumenti ekonomiċi se jkabbar kemm jista’ jkun il-benefiċċji ambjentali. L-użu
           tagħhom fil-livell xieraq għandu għalhekk ikun inkoraġġit f’din id-Direttiva.

     (9)   Ir-Regolament (KE) Nru 1774/2002 tal-Parlament Ewropew u tal-Kunsill li
           jippreskrivi regoli tas-saħħa li jirrigwardaw prodotti sekondarji ta' l-annimali mhux
           maħsuba għall-konsum uman8. Jistipola inter alia kontrolli proporzjonati fir-rigward
           ta’ l-ipproċessar, l-użu u r-rimi ta’ l-iskart kollu li joriġina mill-annimali, sabiex
           jevitaw li dan jippreżenta riskju lis-saħħa ta’ l-annimali u dik pubblika. Għalhekk
           huwa meħtieġ li tiġi ċċarata r-rabta mar-Regolament, biex jiġu evitati regoli dduplikati

     7
           ĠU L 257, ta’ l-10.10.1996, p. 26. Direttiva kif emendata l-aħħar bir-Regolament (KE) Nru 1882/2003
           tal-Parlament Ewropew u tal-Kunsill (ĠU L 284, tal-31.10.2003, p. 1).
     8
           ĠU L 273, ta’ l-10.10.2002, p. 1.

MT                                                    13                                                         MT
 ---pagebreak---             billi jiġu esklużi l-prodotti sekondarji ta’ l-annimali fejn dawn huma maħsuba għall-
            użi li mhumiex ikkunsidrati bħala operazzjoni ta’ l-iskart.

     (10)   Fid-dawl ta’ din l-esperjenza miksuba bl-applikazzjoni tar-Regolament
            (KE) Nru 1774/2002, ikun xieraq li jiġi ċċarat l-għan tal-leġiżlazzjoni ta’ l-iskart u tad-
            dispożizzjonijiet tagħha dwar skart perikoluż fir-rigward tal-prodotti sekondarji kif
            irregolat bir-Regolament (KE) Nru 1774/2002. Fejn prodotti sekondarji ta’ l-annimali
            joħolqu riskji potenzjali għas-saħħa, l-istrument ġuridiku xieraq biex jindirizza dawn
            ir-riskji huwa r-Regolament (KE) Nru 1774/2002 u għandu jiġi evitat li jikkoinċidi
            mal-leġiżlazzjoni ta’ l-iskart.

     (11)   Għandha tiżdied definizzjoni dwar l-użu mill-ġdid biex ikun iċċarat l-ambitu ta’ din l-
            operazzjoni fit-trattament ġenerali ta’ l-iskart u r-rwol ta’ l-użu mill-ġdid ta’ materjali
            jew prodotti li huma fl-ambitu tad-definizzjoni ta’ skart. Id-definizzjoni ta’ użu mill-
            ġdid m’għandhiex tkopri l-użu mill-ġdid ta’ prodotti li ma jsirux skart fl-ewwel lok, u
            għandha tirrigwarda, għalhekk, dawk l-attivitajiet biss li jwasslu għall-użu mill-ġdid
            ta’ prodotti jew komponenti li saru skart.

     (12)   Definizzjoni ta’ riċiklaġġ għandha tiżdied mad-Direttiva ta’ Qafas dwar l-Iskart biex
            jiġi ċċarat l-ambitu ta’ dan il-kunċett.

     (13)   Id-definizzjonijiet ta’ l-irkupru u r-rimi għandhom ikunu mmodifikati sabiex jiżguraw
            distinzjoni ċara bejn iż-żewġ kunċetti, ibbażati fuq differenza ġenwina fl-impatt
            ambjentali, u b’mod aktar speċifiku fuq jekk l-operazzjoni twassalx jew le għas-
            sostituzzjoni tar-riżorsi naturali fl-ekonomija. Barra minn dan huwa meħtieġ li jiżdied
            mekkaniżmu korrettiv biex jiċċara l-każijiet meta fil-prattika huwa diffiċli li tkun
            applikata din id-distinzjoni jew fejn il-klassifikazzjoni ta’ l-attività bħala rkupru ma
            taqbilx ma’ l-impatt reali ambjentali jew l-operazzjoni.

     (14)   Sabiex ikunu ċċarati ċerti aspetti tad-definizzjoni ta’ skart, jeħtieġ li jkun speċifikat
            meta ċertu skart għandu jitqies li m’għadux skart u li jsir materjal jew sostanza
            sekondarja, fuq il-bażi ta’ kategorija b’kategorija. L-għoti ta’ mekkaniżmu fejn il-
            klassifikazzjoni mill-ġdid hija suġġetta għall-kriterji li jipprovdu livell għoli ta’
            protezzjoni ambjentali għandu jipprovdi benefiċċju ambjentali u ekonomiku.

     (15)   Huwa xieraq li l-ispejjeż ikunu allokati b’mod li jirriflettu l-ispiża reali għall-ambjent
            tal-ġenerazzjoni u l-immaniġġjar ta’ dak l-iskart.

     (16)   Huwa meħtieġ, sabiex il-Komunità kollha ssir awtosuffiċjenti fir-rimi ta’ l-iskart u
            biex l-Istati Membri jersqu għal dik il-mira individwalment, li jkun ipprovdut netwerk
            ta’ kooperazzjoni fir-rigward ta’ impjanti tar-rimi, wara li jitqiesu ċ-ċirkostanzi
            ġeografiċi u l-bżonn għal impjanti speċjalizzati għal ċerti tipi ta’ skart.

     (17)   Jeħtieġ li jkunu speċifikati aktar l-ambitu u l-kontenut ta’ l-obbligu ta’ l-ippjanar ta’ l-
            immaniġġjar ta’ l-iskart, notevolment f’termini tal-kopertura ta’ siti storiċi
            kkontaminati u l-użu ta’ strumenti ekonomiċi, u biex ikun integrat fil-proċess ta’ l-
            iżvilupp jew ir-reviżjoni ta’ dawn il-pjanijiet il-bżonn li jitqiesu l-impatti ambjentali
            matul iċ-ċiklu kollu tal-ħajja tal-prodotti u l-materjali. Meta jkun xieraq, għandhom
            jitqiesu wkoll, ir-rekwiżiti ta’ l-ippjanar ta’ l-iskart preskritti fl-Artikolu 14 tad-

MT                                                  14                                                     MT
 ---pagebreak---             Direttiva 94/62/KE9 tal-Parlament Ewropew u tal-Kunsill ta’ l-20 ta’ Diċembru, 1994
            dwar l-imballaġġ u l-iskart mill-imballaġġ, u l-istrateġija għat-tnaqqis ta’ l-iskart
            bijodegradabbli li jmur fil-landfills, imsemmija fl-Artikolu 5 tad-Direttiva tal-Kunsill
            1999/31/KE tas-26 ta’ April, 1999 għal-landfill ta’ l-iskart10.

     (18)   Sabiex jittejjeb il-mod kif jitmexxew ‘il quddiem azzjonijiet għall-prevenzjoni ta’ l-
            iskart fl-Istati Membri u għall-faċilitazzjoni taċ-ċirkolazzjoni ta’ l-aħjar prattika f’dan
            il-qasam, huwa meħtieġ li jissaħħu d-dispożizzjonijiet dwar il-prevenzjoni ta’ l-iskart
            u biex jiddaħħal rekwiżit għall-Istati Membri għall-iżvilupp ta’ programmi għall-
            prevenzjoni ta’ l-iskart li jikkonċentraw fuq l-impatti ambjentali ewlenin u li jqisu ċ-
            ċiklu sħiħ tal-ħajja. Dawn l-għanijiet u l-miżuri għandhom jimmiraw biex jiksru r-
            rabta bejn it-tkabbir ekonomiku u l-impatti ambjentali assoċjati mal-ġenerazzjoni ta’ l-
            iskart. Il-partijiet interessati, kif ukoll il-pubbliku ġenerali, għandhom ikollhom l-
            opportunità li jipparteċipaw fit-tfassil tal-programmi, u għandhom ikollhom aċċess
            għalihom ladarba jkunu mħejjija, skond id-Direttiva 2003/35/KE tal-Parlament
            Ewropew u tal-Kunsill11.

     (19)   Ċerti dispożizzjonijiet fuq it-trattament ta’ l-iskart, preskritti fid-Direttiva tal-Kunsill
            91/689/KEE tat-12 ta’ Diċembru, 1991 fuq skart perikoluż12, għandhom ikunu
            emendati sabiex jitneħħa materjal li għadda żmienu u biex tittejjeb iċ-ċarezza tat-test.
            Fl-interess tas-simplifikazzjoni tal-leġiżlazzjoni tal-Komunità, għandhom ikunu
            integrati f’din id-Direttiva. Sabiex tkun iċċarata l-operazzjoni tal-projbizzjoni tat-
            taħlit, u għall-protezzjoni ta’ l-ambjent u s-saħħa tal-bniedem, l-eżenzjonijiet għall-
            projbizzjoni tat-taħlit preskritta fid-Direttiva 91/689/KEE għandha tkun ristretta għal
            sitwazzjonijiet fejn dan it-taħlit jirrappreżenta l-aħjar teknika disponibbli kif iddefinit
            fid-Direttiva 96/61/KE. Għalhekk id-Direttiva 91/689/KEE għandha tkun irrevokata.

     (20)   Billi l-prijorità mogħtija għar-riġenerazzjoni fid-Direttiva tal-Kunsill 75/439/KEE tas-
            16 ta’ Ġunju, 1975 dwar ir-rimi ta’ żejt użat13 ma tirriflettix aktar benefiċċju
            ambjentali ċar, dik id-Direttiva għandha tkun irrevokata. Iżda, billi l-ġbir separat taż-
            żjut ta’ l-iskart jibqa’ kruċjali għall-immaniġġjar xieraq tagħhom u l-prevenzjoni tal-
            ħsara lill-ambjent minħabba r-rimi mhux xieraq tagħhom, l-obbligu tal-ġbir għaż-żjut
            użati għandu jkun integrat f’din id-Direttiva. Għalhekk id-Direttiva 75/439/KEE
            għandha tkun irrevokata.

     (21)   Il-miżuri meħtieġa għall-implementazzjoni ta’ din id-Direttiva għandhom ikunu
            adottati skond id-Deċiżjoni tal-Kunsill 1999/468/KE tat-28 ta’ Ġunju, 1999 li
            tistabbilixxi l-proċeduri għal eżerċizzju ta’ poteri ta’ implementazzjoni mogħtija lill-
            Kummissjoni14.

     (22)   Billi l-għanijiet ġenerali ta’ din id-Direttiva tal-protezzjoni ta’ l-ambjent u li jkun
            żgurat it-tħaddim xieraq tas-suq intern ma jistgħux jintlaħqu biżżejjed mill-Istati

     9
            ĠU L 365, tal-31.12.1994, p. 10.
     10
            ĠU L 182, tas-16.7.1999,p. 1.
     11
            ĠU L 156, tal-25.6.2003, p. 17.
     12
            ĠU L 377, tal-31.12.1991, p. 20. Direttiva emendata mid-Direttiva 94/31/KE (ĠU L 168, tat-2.7.1994,
            p. 28).
     13
            ĠU L 194, tal-25.7.1975, p. 23. Direttiva kif emendata l-aħħar mid-Direttiva 2000/76/KE tal-Parlament
            Ewropew u tal-Kunsill (ĠU L 332, tat-28.12.2000, p. 91).
     14
            ĠU L 184, tas-17.7.1999, p. 23.

MT                                                      15                                                          MT
 ---pagebreak---             Membri u għalhekk jistgħu, minħabba l-iskala jew l-effetti ta’ l-azzjoni, jintlaħqu aħjar
            fil-livell Komunitarju, il-Komunità tista’ tadotta miżuri, skond il-prinċipju tas-
            sussidjarjetà kif stabbilit fl-Artikolu 5 tat-Trattat. Skond il-prinċipju tal-
            proporzjonalità, kif stabbilit f’dak l-Artikolu, din id-Direttiva ma tmurx lil hinn minn
            x’inhu meħtieġ biex jintlaħqu dawk l-għanijiet,

     ADOTTAW DIN ID-DIRETTIVA:

                                        Kapitolu I
                             Suġġett, ambitu u definizzjonijiet

                                                 Artikolu 1
                                                  Suġġett

     Din id-Direttiva tistabbilixxi miżuri bil-għan li jitnaqqsu l-impatti ambjentali kollha, relatati
     ma’ l-użu tar-riżorsi, tal-ġenerazzjoni u l-immaniġġjar ta’ l-iskart.

     Għall-istess skopijiet, tipprevedi wkoll li l-Istati Membri jieħdu miżuri, bħala kwistjoni ta’
     prijorità, għall-prevenzjoni jew it-tnaqqis tal-produzzjoni ta’ l-iskart u l-ħsara tiegħu u, it-
     tieni, għall-irkupru ta’ l-iskart permezz ta’ l-użu mill-ġdid, ir-riċiklaġġ u operazzjonijiet oħra
     ta’ l-irkupru.

                                                 Artikolu 2
                                                  Ambitu

     Din id-Direttiva m’għandhiex tkopri l-emissjonijiet tal-gass fl-atmosfera.

     1.       M’għandhiex tkopri l-kategoriji ta’ skart li ġejjin, fir-rigward ta’ ċerti aspetti
              speċifiċi ta’ dawk il-kategoriji li huma diġà koperti minn leġiżlazzjoni Komunitarja
              oħra:

              (a)   l-iskart radjuattiv;

              (b)   l-iskart li jirriżulta mit-tiftix, l-estrazzjoni, it-trattament u l-ħażna ta' riżorsi
                    minerali u x-xogħol tal-barrieri;

              (ċ)   materjal tal-ħmieġ ta’ l-imsaren u sostanzi oħra naturali mhux perikolużi użati
                    fil-biedja;

              (d)   l-ilmijiet għall-iskart, bl-eċċezzjoni ta' l-iskart f'għamla likwida;

              (e)   l-isplussivi li m’għadhomx attivi;

              (f)   il-ħamrija kkontaminata mhux skavata.

     2.       M’għandux ikopri karkassi ta’ l-annimali jew prodotti sekondarji ta’ l-annimali
              maħsuba għall-użu skond ir-Regolament (KE) Nru 1774/2002 mingħajr preġudizzju
              għall-applikazzjoni tad-Direttiva preżenti għat-trattament ta’ bijoskart li fih prodotti
              sekondarji ta’ l-annimali.

MT                                                   16                                                     MT
 ---pagebreak---      3.       M’għandux ikopri materjal tal-ħmieġ ta’ l-imsaren, tiben jew sustanzi oħra li
              mhumiex perikolużi mill-produzzjoni agrikola li jintużaw fil-biedja jew għall-
              produzzjoni ta’ enerġija mill-bijomassa permezz ta’ l-użu ta’proċessi u metodi li ma
              jagħmlux ħsara lill-ambjent jew li ma jipperikolawx is-saħħa tal-bniedem.

     4.       ‘karkassi ta’ l-annimali’ kif imsemmija f’paragrafu 2 tfisser annimali li jmutu mhux
              għax jinqatlu għall-ikel, inkluż annimali maqtula għall-qerda ta’ mard epiżootiku, fil-
              kuntest ta’ prassi agrikola jew tal-biedja.

                                                Artikolu 3
                                              Definizzjonijiet

     Għall-finijiet ta' din id-Direttiva għandhom japplikaw id-definizzjonijiet li ġejjin:

     (a)      ‘skart’ tfisser kull sostanza jew oġġett li l-possessur jarmi jew fi ħsiebu jew huwa
              meħtieġ li jarmi;

     (b)      ‘produttur’ tfisser kull min minħabba l-attivitajiet tiegħu jipproduċi skart jew kull
              min jagħmel l-ipproċessar minn qabel, iħallat jew operazzjonijiet oħra li jirriżultaw
              f’bidla fin-natura jew il-kompożizzjoni ta’ dan l-iskart;

     (ċ)      ‘possessur’ tfisser il-produttur ta’ l-iskart jew il-persuna ġuridika jew naturali li tkun
              fil-pussess ta’ l-iskart;

     (d)      ‘l-immaniġġjar’ tfisser il-ġbir, it-trasport, l-irkupru u r-rimi ta’ l-iskart, inkluż is-
              superviżjoni ta’ dawn l-operazzjonijiet u t-trattament ta’ wara tas-siti tar-rimi;

     (e)      ‘ġbir’ tfisser il-ġabra ta’ l-iskart għall-iskopijiet tat-trasport lejn impjant tat-
              trattament ta’ l-iskart;

     (f)      ‘l-użu mill-ġdid’ tfisser kull operazzjoni ta’ rkupru li biha prodotti jew komponenti li
              saru skart jerġgħu jintużaw għall-istess skop li kienu maħsubin għalih;

     (g)      “riċiklaġġ” tfisser l-irkupru ta’ l-iskart fi prodotti, materjal u sustanzi kemm jekk
              għall-użu oriġinali tagħhom kif ukoll għal għanijiet oħra. Ma jinkludix irkupru ta’
              enerġija;

     (h)      ‘żjut minerali użati’ tfisser kull żejt ibbażat fuq minerali ta’ lubrikazzjoni jew
              industrijali li m’għadux tajjeb għall-użu li għalih kien maħsub oriġinarjament, u
              partikolarment żjut użati tal-magna tal-kombustjoni u żjut tal-gerboks, żjut minerali
              ta’ lubrikazzjoni, żjut għat-turbini u żjut idrawliċi;

     (i)      ‘trattament” tfisser l-irkupru jew ir-rimi.

                                                 Artikolu 4
                                              Elenku ta’ skart

     L-Kummissjoni għandha tistabbilixxi elenku ta’ skart skond il-proċedura msemmija fl-
     Artikolu 36(2).

MT                                                   17                                                    MT
 ---pagebreak---      L-elenku għandu jinkludi skart li għandu jitqies bħala perikoluż skond l-Artikoli 12 sa 15,
     billi jikkunsidra l-oriġini u l-kompożizzjoni ta' l-iskart u, fejn meħtieġ, jillimita l-valuri ta'
     konċentrazzjoni.

                                            Kapitolu II
                                        L-irkupru u r-rimi

                                         L-EWWEL SEZZJONI
                                             ĠENERALI

                                                 Artikolu 5
                                                 L-irkupru

     1.       L-Istati Membri għandhom jieħdu l-miżuri kollha biex jiżguraw li l-iskart kollu
              jgħaddi minn operazzjonijiet li jirriżultaw li dan iservi skop utli fit-tibdil, jew fl-
              impjant jew fl-ekonomija usa’, ta’ riżorsi oħra li kienu jintużaw biex jissodisfaw dik
              il-funzjoni, jew biex ikun ippreparat għall-użu bħal dan, minn hawn ‘il quddiem
              “operazzjonijiet ta’ rkupru”. Għandhom ikunu kkunsidrati bħala operazzjonijiet ta’
              rkupru ta’ l-anqas l-operazzjonijiet elenkati fl-Anness II.

     2.       Il-Kummissjoni tista’, skond il-proċedura msemmija fl-Artikolu 36(2), tadotta miżuri
              ta’ implimentazzjoni biex tistabbilixxi kriterji ta’ effiċjenza li fuq il-bażi tagħhom l-
              operazzjonijiet elenkati fl-Anness II jistgħu jkunu kkunsidrati li rriżultaw fi skop utli,
              kif imsemmi fil-paragrafu 1.

                                                 Artikolu 6
                                                  Ir-rimi

     1.       L-Istati Membri għandhom jiżguraw li, fejn l-irkupru skond l-Artikolu 5(1) ma jkunx
              possibbli, l-iskart kollu jgħaddi mill-operazzjonijiet ta’ rimi.

              Għandhom jipprojbixxu l-abbandun, dumping jew rimi ta’ l-iskart mhux kontrollat.

     2.       L-Istati Membri għandhom iqisu bħala operazzjonijiet ta’ rimi mill-anqas l-
              operazzjonijiet elenkati fl-Anness I, anki meta l-operazzjoni għandha, bħala
              konsegwenza sekondarja, l-irkupru ta’ xi sustanzi jew enerġija.

     3.       Meta, minkejja s-sostituzzjoni tar-riżorsi li tkun qiegħda sseħħ, ir-riżultati ta’
              operazzjoni jindikaw li, għall-finijiet ta’ l-Artikolu 1, għandha potenzjal baxx biss, il-
              Kummissjoni tista’, skond il-proċedura msemmija fl-Artikolu 36(2), tadotta miżuri
              ta’ implimentazzjoni li jżidu dik l-operazzjoni speċifika ma’ l-elenku indikat fl-
              Anness I.

MT                                                   18                                                    MT
 ---pagebreak---                                                  Artikolu 7
                                               Kundizzjonijiet

     L-Istati Membri għandhom jiżguraw li l-irkupru jew ir-rimi ta’ l-iskart isir kif ġej:

     (a)      mingħajr periklu għas-saħħa tal-bniedem;

     (b)      mingħajr l-użu ta’ proċessi jew metodi li jistgħu jagħmlu ħsara lill-ambjent;

     (ċ)      mingħajr periklu għall-ilma, l-arja, il-ħamrija u l-pjanti u l-annimali;

     (d)      mingħajr ma jinħoloq fastidju permezz ta’ ħsejjes jew irwejjaħ;

     (e)      mingħajr effetti ħżiena fuq il-kampanja jew postijiet ta’ interess partikolari.

                                                Artikolu 8
                                              Responsabbilità

     L-Istati Membri għandhom jiżguraw li l-possessur iwettaq l-irkupru jew ir-rimi tiegħu huwa
     stess jew jara li l-irkupru jew ir-rimi jsir minn stabbiliment jew intrapriża li twettaq attivitajiet
     ta’ trattament ta’ l-iskart jew jitwettqu minn entità tal-ġbir ta’ l-iskart privata jew pubblika.

                                          IT-TIENI SEZZJONI
                                         SPEJJEŻ U NETWERKS

                                                  Artikolu 9
                                                   Spejjeż

     L-Istati Membri għandhom jiżguraw li l-ispejjeż ta’ l-irkupru jew ir-rimi ta’ l-iskart jiġu
     allokati, kif jixraq, bejn il-possessur, il-possessur preċedenti u min ipproduċih.

                                               Artikolu 10
                                       Netwerk ta’ impjanti tar-rimi

     Kull Stat Membru għandu jieħu l-miżuri xierqa, b’kooperazzjoni ma’ Stati Membri oħrajn
     meta dan ikun meħtieġ jew rakkomandabbli, sabiex ikun stabbilit netwerk integrat u adegwat
     ta’ impjanti tar-rimi, li jqisu l-aħjar teknika disponibbli fis-sens ta’ l-Artikolu 2(11) tad-
     Direttiva 96/61/KE, minn hawn ’il quddiem “l-aħjar teknika disponibbli”.

     In-netwerk għandu jkun iddisinjat b’mod li jippermetti li l-Komunità, bħala entità, tkun
     awtosuffiċjenti fir-rimi ta’ l-iskart u li l-Istati Membri jersqu lejn dan il-għan fuq bażi
     individwali, skond iċ-ċirkostanzi ġeografiċi u l-ħtieġa ta’ impjanti speċjalizzati għal ċertu tip
     ta’ skart.

     In-netwerk għandu jippermetti li l-iskart jintrema f’wieħed mill-impjanti adattati l-aktar viċin,
     permezz ta’ l-aktar metodi u teknoloġiji adattati sabiex ikun żgurat livell għoli ta’ ħarsien
     għall-ambjent u s-saħħa pubblika.

MT                                                    19                                                     MT
 ---pagebreak---                                            Kapitolu III
                                          Tmiem l-iskart

                                                Artikolu 1
                           Prodotti, materjal u sustanzi ta’ natura sekondarja

     1.       Bil-għan li jkun iddeterminat jekk ikunx xieraq li ċertu skart jitqies li ma għadux
              skart, li spiċċa l-operazzjoni ta’ użu mill-ġdid, reċiklaġġ jew irkupru, u li l-iskart
              ikun klassifikat mill-ġdid bħala prodotti, materjal jew sustanzi ta’ natura sekondarja,
              il-Kummissjoni għandha tivvaluta jekk il-kundizzjonijiet li ġejjin ikunux sodisfatti:

              (a)   li klassifikazzjoni mill-ġdid ma twassalx għall-impatti ġenerali negattivi fuq l-
                    ambjent;

              (b)   li jkun jeżisti suq għal tali prodott, materjal jew sustanza ta’ natura sekondarja.

     2.       Skond il-valutazzjoni msemmija fil-paragrafu 1, il-Kummissjoni għandha, skond il-
              proċedura msemmija fl-Artikolu 36(2), tadotta miżuri ta’ implimentazzjoni fir-
              rigward ta’ kategorija speċifika ta’ prodott, materjal jew sustanza mill-iskart, fejn
              ikunu speċifikati l-kriterji ambjentali u ta’ kwalità li għandhom jiġu sodisfatti sabiex
              dak l-iskart jitqies li sar prodott, materjal jew sustanza ta’ natura sekondarja.

     3.       Il-kriterji stabbiliti skond il-paragrafu 2 għandhom ikunu tali li jiżguraw li l-prodott,
              materjal jew sustanza li jirriżultaw jissodisfaw il-kundizzjonijiet meħtieġa biex
              titqiegħdu fis-suq.

              Il-kriterji għandhom iqisu kull periklu ta’ użu jew trasport, tal-materjal jew sustanza
              ta’ natura sekondrja, li jista’ jkun ta’ periklu għall-ambjent u għandhom jiġu stabbiliti
              fuq livell li jiggarantixxi livell għoli ta’ ħarsien għas-saħħa tal-bniedem u għall-
              ambjent.

                                           Kapitolu IV
                                          Skart perikoluż

                                         L-EWWEL SEZZJONI
                                  KLASSIFIKAZZJONI U ELENKAR

                                               Artikolu 12
                                             Klassifikazzjoni

     L-iskart għandu jitqies bħala skart perikoluż jekk ikollu xi waħda jew aktar mill-karatteristiċi
     elenkati fl-Anness III.

     L-iskart perikoluż prodott fid-djar ma għandux jitqies bħala skart perikoluż sakemm jinġabar
     minn intrapriża li twettaq l-operazzjonijiet ta’ trattament ta’ l-iskart jew minn entità tal-ġbir
     ta’ l-iskart privata jew pubblika.

MT                                                  20                                                    MT
 ---pagebreak---      Il-prodotti sekondarji ta’ l-annimali jew prodotti derivati minnhom, koperti bir-Regolament
     (KE) Nru 1774/2002 m'għandhomx ikunu suġġetti għad-dispożizzjonijiet ta' din id-Direttiva li
     japplikaw għall-skart perikoluż sakemm dawn ma jkunux ġew mħallta bi skart perikoluż.

                                              Artikolu 13
                                                Elenku

     Il-Kummissjoni għandha, skond il-proċedura msemmija fl-Artikolu 36(2), tistabbilixxi elenku
     ta’ l-iskart perikoluż, minn hawn ’il quddiem “l-elenku”.

     L-elenku għandu jqis l-oriġini u l-kompożizzjoni ta’ l-iskart u, fejn ikun meħtieġ, il-valuri
     limitu ta’ konċentrazzjoni.

                                              Artikolu 14
                                     Skart perikoluż mhux elenkat

     1.      Stat Membru jista’ jqis skart bħala skart perikoluż meta, anki jekk ma jkunx imniżżel
             fl-elenku ta’ skart li jirreferi għaliha l-Artikolu 4, minn issa ‘l quddiem “l-elenku”,
             jkollu waħda jew aktar mill-karatteristiċi elenkati fl-Anness III.

             L-Istat Membru għandu jinnotifika tali każijiet lill-Kummissjoni permezz tar-rapport
             ipprovdut fl-Artikolu 34(1), u għandu jipprovdi t-tagħrif rilevanti kollu lill-
             Kummissjoni.

     2.      Il-Kummissjoni għandha, fid-dawl tan-notifiki li tirċievi, tirrevedi l-elenku sabiex
             tiddeċciedi dwar l-adattament tiegħu, skond il-proċedura msemmija fl-Artikolu
             36(2).

                                             Artikolu 15
                                     Skart mhux perikoluż elenkat

     1.      Meta Stat Membru jkollu provi li xi skart speċifiku li jidher fl-elenku bħala skart
             perikoluż ma juri l-ebda waħda mill-karatteristiċi elenkati fl-Anness III, jista’ jqis
             dak l-iskart bħala skart mhux perikoluż.

             L-Istat Membru għandu jinnotifika tali każijiet lill-Kummissjoni permezz tar-rapport
             ipprovdut fl-Artikolu 34(1) u għandu jipprovdi l-provi meħtieġa lill-Kummissjoni.

     2.      Il-Kummissjoni għandha, fid-dawl tan-notifiki li tirċievi, tirrevedi l-elenku sabiex
             tiddeċiedi dwar l-adattament tiegħu, skond il-proċedura msemmija fl-Artikolu 36(2).

MT                                                21                                                   MT
 ---pagebreak---                                           IT-TIENI SEZZJONI
                                         REKWIŻITI SPEĊJALI

                                                Artikolu 16
                                               Separazzjoni

     1.       L-Istati Membri għandhom iwettqu l-miżuri kollha meħtieġa sabiex jiżguraw li l-
              kundizzjonijiet li ġejjin ikunu sodisfatti meta l-iskart perikoluż jitħallat jew ma’ skart
              perikoluż ieħor b’karatteristiċi differenti jew ma’ skart, sustanzi jew materjali oħrajn:

              (a)   l-operazzjoni ta’ taħlit titwettaq minn stabbiliment jew intrapriża li tkun kisbet
                    permess skond l-Artikolu 19;

              (b)   il-kundizzjonijiet stipulati fl-Artikolu 7 jkunu sodisfatti;

              (ċ)   l-impatt ambjentali ta’ l-immaniġġjar ta’ l-iskart ma jmurx għall-agħar;

              (d)   tali operazzjoni tkun konformi ma’ l-aħjar teknika disponibbli.

     2.       Meta skart ikun tħallat, b’mod mhux konformi mal-paragrafu 1, ma’ skart ieħor
              perikoluż li għandu karatteristiċi differenti jew ma’ skart, sustanzi jew materjali
              oħrajn, għandha ssir is-separazzjoni fejn tkun meħtieġa sabiex ikun hemm
              konformità ma’ l-Artikolu 7, skond kriterji tekniċi u ta’ fattibilità ekonomika li
              għandhom ikunu ddeterminati mill-Istati Membri.

                                                Artikolu 17
                                                 Tikkettar

     1.       L-Istati Membri għandhom jieħdu l-miżuri meħtieġa sabiex jiżguraw li, waqt il-ġbir,
              it-trasport u l-ħażna temporanja, l-iskart perikoluż ikun imballat u ttikkettat skond l-
              istandards internazzjonali u Komunitarji fis-seħħ.

     2.       Kull meta skart perikoluż jiġi trasportat, għandu jkun akkumpanjat b’formola ta’
              identifikazzjoni kif stipulat fir-Regolament tal-Kunsill (KE) Nru 259/93.

                                               Artikolu 18
                                            Żjut minerali użati

     Mingħajr preġudizzju għall-obbligi relatati ma’ l-immaniġġar ta’ l-iskart perikoluż stipulati fl-
     Artikoli 16 u 17, l-Istati Membri għandhom jieħdu l-miżuri meħtieġa sabiex jiżguraw li ż-żjut
     minerali użati jinġabru u jkunu mmaniġġjati skond l-Artikolu 7.

MT                                                   22                                                    MT
 ---pagebreak---                                          Kapitolu V
                                  Permessi jew reġistrazzjoni

                                          L-EWWEL SEZZJONI
                                                  PERMESSI

                                         L-EWWEL SUBSEZZJONI
                                              ĠENERALI

                                                  Artikolu 19
                                                     Ħruġ

     1.      L-Istati Membri għandhom jesiġu li kull stabbiliment jew intrapriża li jkollhom l-
             intenzjoni li jwettqu operazzjonijiet ta’ rimi jew irkupri jridu jiksbu permess mill-
             awtoritajiet nazzjonali kompetenti.

             Tali permessi għandhom jispeċifikaw dan li ġej:

             (a)   it-tipi u l-kwantitajiet ta’ skart li jista’ jiġi ttrattat;

             (b)   għal kull tip ta’ operazzjoni permessa, ir-rekwiżiti tekniċi relevanti għas-sit
                   ikkonċernat;

             (ċ)   il-miżuri ta’ sigurtà li għandhom jittieħdu;

             (d)    il-metodu li għandu jiġi użat għal kull tip ta’ operazzjoni.

             Il-permessi jistgħu jistipulaw kundizzjonijiet u obbligi addizzjonali.

     2.      Il-permessi jistgħu jinħarġu għal perjodu speċifiku u jistgħu jkunu jiġġeddu.

     3.      Meta l-awtorità nazzjonali kompetenti tqis li l-metodu ta’ trattament maħsub
             mhuwiex aċċettabbli mill-aspett tal-ħarsien ta’ l-ambjent, għandha tirrifjuta li toħroġ
             il-permess.

     4.      Għandha tkun kundizzjoni tal-permess, li jkopri l-irkupru ta’ l-enerġija, li l-irkupru
             ta’ l-enerġija jitwettaq b’livell għoli ta’ effiċjenza fl-użu ta’ l-enerġija.

                                              Artikolu 20
                                  Permessi skond id-Direttiva 96/61/KE

     L-Artikolu 19(1) ta’ din id-Direttiva ma japplikax f’każ ta’ stabbiliment jew intrapriża li tkun
     kisbet permess skond id-Direttiva 96/61/KE.

MT                                                      23                                              MT
 ---pagebreak---                                                 Artikolu 21
                                        Miżuri ta’ implimentazzjoni

     Il-Kummissjoni tista’, skond il-proċedura msemmija fl-Artikolu 36(2), tadotta standards
     minimi għall-permessi maħsuba sabiex jiżguraw li l-iskart jiġi ttrattat b’mod validu mill-
     aspett ambjentali.

                                         IT-TIENI SUBSEZZJONI
                                             EŻENZJONIJIET

                                                 Artikolu 22
                                                 Eliġibbiltà

     L-Istati Membri jistgħu jeżentaw dawn li ġejjin mir-rekwiżiti stipulati fl-Artikolu 19(1):

     (a)      stabbilimenti jew intrapriżi li jittrattaw huma stess l-iskart fil-post tal-produzzjoni;

     (b)      stabbilimenti jew intrapriżi li jwettqu l-irkupru ta’ l-iskart.

     Meta stabbiliment jew intrapriża jwettqu kemm ir-rimi kif ukoll l-irkupri, jistgħu jiġu eżentati
     biss fir-rigward ta’ l-operazzjonijiet ta’ irkupru.

                                                 Artikolu 23
                                               Regoli ġenerali

     1.       Meta Stat Membru jkun irid jippermetti eżenzjonijiet, skond l-Artikolu 22, għandu
              jiżgura li l-awtoritajiet kompetenti jistipulaw, fir-rigward ta’ kull tip ta’ attività,
              regoli ġenerali li jispeċifikaw it-tipi u l-kwantitajiet ta’ skart li jista’ jkun kopert
              b’eżenzjoni u l-metodu ta’ trattament li għandu jintuża.

              Dawn ir-regoli għandhom ikunu skond l-aħjar teknika disponibbli u għandhom ikunu
              maħsuba sabiex jiżguraw konformità ma’ l-Artikolu 7.

     2.       L-Istati Membri għandhom jinfurmaw lill-Kummissjoni dwar ir-regoli ġenerali
              stabbiliti skond il-paragrafu 1.

                                                 Artikolu 24
                                               Skart perikoluż

     Fil-każ ta’ skart perikoluż, l-Istati Membri jistgħu jippermettu biss l-eżenzjoni, skond l-
     Artikolu 22, ta’ stabbilimenti jew intrapriżi li jwettqu operazzjonijiet ta’ irkupru.

     B’żieda mar-regoli ġenerali previsti mill-Artikolu 23(1), l-Istati Membri għandhom jistipulaw
     kundizzjonijiet speċifiċi għall-eżenzjonijiet relatati ma’ l-iskart perikoluż, inklużi valuri limitu
     fir-rigward tal-kontenut ta’ sustanzi perikolużi fl-iskart, valuri limiti fir-rigward ta’ l-
     emissjoni, tipi ta’ attività, kif ukoll kwalunkwe rekwiżiti oħrajn neċessarji sabiex jitwettqu t-
     tipi ta’ irkupru differenti.

MT                                                    24                                                    MT
 ---pagebreak---                                       IT-TIENI SEZZJONI
                                       REĠISTRAZZJONI

                                            Artikolu 25
                                           Reġistrazzjoni

     1.   L-Istati Membri għandhom jiżguraw li l-awtorità nazzjonali kompetenti żżomm
          reġistru ta’ l-istabbilimenti jew intrapriżi li jiġbru jew jittrasportaw l-iskart fuq bażi
          professjonali jew li, bħala negozjanti jew sensara, jipprovdu biex isir it-trattament
          f’isem oħrajn u ma humiex soġġetti għar-rekwiżit li jkollhom permess skond l-
          Artikolu 19(1).

          Dawn l-istabbilimenti jew l-intrapriżi għandhom jissodisfaw ċerti standards minimi.

     2.   L-istabbilimenti jew intrapriżi kollha eżentati skond is-Subtaqsima 2 tat-Taqsima 1
          għandhom jitniżżlu fir-reġistru stipulat fil-paragrafu 1.

     3.   Il-Kummissjoni għandha, skond il-proċedura msemmija fl-Artikolu 36(2), tadotta l-
          istandards minimi msemmija fit-tieni subparagrafu tal-paragrafu 1.

     4.   L-Istati Membri għandhom jiżguraw li s-sistema tal-ġbir u t-trasport ta’ l-iskart fit-
          territorju tagħhom tiżgura li l-iskart miġbur u ttrasportat jiġi konsenjat lil impjanti ta’
          trattament adattati b’konformità ma’ l-obbligi ta’ l-Artikolu 7.

                                   Kapitolu VI
                              L-immaniġġjar ta’ l-iskart

                                     L-EWWEL SEZZJONI
                                         PJANIJIET

                                            Artikolu 26
                             Pjanijiet għall-immaniġġjar ta’ l-iskart

     1.   L-Istati Membri għandhom jiżguraw li l-awtoritajiet kompetenti tagħhom
          jistabbilixxu, skond l-Artikolu 1, pjan wieħed jew aktar għall-immaniġġjar ta’ l-
          iskart, li għandhom ikunu riveduti mill-anqas darba kull ħames snin.

          Dawn il-pjanijiet, weħidhom jew f’kombinament, għandhom ikopru t-territorju kollu
          ta’ l-Istat Membru kkonċernat.

     2.   Il-pjanijiet għall-immaniġġjar ta’ l-iskart stipulati fil-paragrafu 1 għandhom jinkludu
          analiżi tal-qagħda kurrenti ta’ l-immaniġġjar ta’ l-iskart fl-entità ġeografika
          kkonċernata kif ukoll il-miżuri li għandhom jitwettqu għall-prevenzjoni, l-użu mill-
          ġdid, ir-riċiklaġġ, l-irkupru u r-rimi bla periklu ta’ l-iskart.

     3.   Il-pjanijiet għall-immaniġġjar ta’ l-iskart għandhom jinkludu mill-anqas dan li ġej:

MT                                               25                                                     MT
 ---pagebreak---              (a)   it-tip, kwantità u oriġini ta’ l-iskart iġġenerat kif ukoll l-iskart li aktarx ikun
                   ittrattat minn barra t-territorju nazzjonali;

             (b)   ir-rekwiżiti tekniċi ġenerali, inklużi l-iskemi ta’ ġbir u metodi ta’ trattament;

             (c)   xi arranġamenti speċjali fir-rigward ta’ sorsi ta’ skart li joħolqu problemi
                   speċifiċi ta’ politika, tekniċi jew fl-immaniġġjar ta’ l-iskart;

             (d)   l-identifikazzjoni u l-valutazzjoni ta’ l-impjanti eżistenti għar-rimi u l-irkupru
                   fil-kwantità kif ukoll siti għar-rimi ta’ l-iskart storikament kontaminati u l-
                   miżuri għar-riabilitazzjoni tagħhom;

             (e)   tagħrif biżżejjed, f’forma ta’ kriterji għall-identifikazzjoni tas-siti, li jippermetti
                   lill-awtoritajiet kompetenti biex jiddeċiedu jekk joħorġux jew le
                   awtorizzazzjoni għall-impjanti tar-rimi jew ta’ l-irkupru prinċipali li
                   jiżviluppaw fil-futur;

             (f)   il-persuni naturali jew legali li għandhom is-setgħa li jagħmlu mmaniġġjar ta’
                   l-iskart;

             (g)   l-aspetti finanzjarji u ta’ organizzazzjoni relatati ma’ l-immaniġġjar ta’ l-iskart;

             (h)   valutazzjoni ta’ l-utilità u l-idonjetà ta’ strumenti ekonomiċi partikolari fit-
                   trattament ta’ diversi problemi konnessi ma’ l-iskart, fid-dawl tal-ħtieġa li
                   tinżamm l-operazzjoni mingħajr skossi tas-suq intern.

     4.      Il-pjanijiet għall-immaniġġjar ta’ l-iskart għandhom ikunu skond ir-rekwiżiti għall-
             ippjanar stipulati fl-Artikolu 14 tad-Direttiva 94/62/KE u l-istrateġija għat-tnaqqis ta’
             l-iskart bijodegradibbli li jintefa’ fil-landfills, imsemmija fl-Artikolu 5 tad-Direttiva
             1999/31/KE, inklużi kampanji sinifikanti għal qawmien ta’ kuxjenza u l-użu ta’
             strumenti ekonomiċi.

     5.      L-Istati Membri għandhom jinnotifikaw lill-Kummissjoni dwar il-pjanijiet għall-
             immaniġġjar ta’ l-iskart kollha li jiġu adottati jew dwar kull reviżjoni tal-pjanijiet
             tagħhom għall-immaniġġjar ta’ l-iskart.

             Fl-istess waqt, għandhom jipprovdu lill-Kummissjoni valutazzjoni ġenerali dwar kif
             il-pjanijiet sejrin jikkontribwixxu għall-għanijiet tad-Direttiva. Din il-valutazzjoni
             għandha tinkludi l-valutazzjoni strateġika ambjentali tal-pjanijiet għall-immaniġġjar
             ta’ l-iskart stipulata fid-Direttiva 2001/42/KE.

                                              Artikolu 27
                                   Kooperazzjoni bejn l-Istati Membri

     L-Istati Membri għandhom jikkooperaw kif jixraq ma’ l-Istati Membri l-oħrajn ikkonċernati
     sabiex iħejju l-pjanijiet għall-immaniġġjar ta’ l-iskart skond l-Artikolu 26.

     Għandhom jiżguraw il-parteċipazzjoni tal-pubbliku skond id-Direttiva 2003/35/KE b’mod
     partikolari billi l-pjanijiet jitqiegħdu fuq l-internet fuq sit aċċessibbli għall-pubbliku.

MT                                                   26                                                      MT
 ---pagebreak---                                              Artikolu 28
                                     Miżuri ta’ implimentazzjoni

     Il-Kummissjoni għandha, skond il-proċedura msemmija fl-Artikolu 36(2), tadotta l-format
     tan-notifika skond l-Artikolu 26(5).

                                 IT-TIENI SEZZJONI
                      PROGRAMMI GĦALL-PREVENZJONI TA’ L-ISKART

                                             Artikolu 29
                                              Twaqqif

     1.      L-Istati Membri għandhom, skond l-Artikolu 1, joħolqu programmi għall-
             prevenzjoni ta’ l-iskart mhux aktar tard minn [tliet snin minn meta din id-Direttiva
             tidħol fis-seħħ].

             Tali programmi għandhom jew jiġu integrati fil-pjanijiet għall-immaniġġjar ta’ l-
             iskart stipulati fl-Artikolu 26 jew jiffunzjonaw bħala programmi separati. Għandhom
             ikunu ppreparati fuq il-livell ġeografiku l-aktar xieraq għall-applikazzjoni effikaċi
             tagħhom.

     2.      L-Istati Membri għandhom jiżguraw li dawk li għandhom interess u l-pubbliku
             ġenerali jkollhom l-opportunità li jipparteċipaw fil-preparazzjoni tal-programmi, u
             jkollhom aċċess għalihom meta jkunu ppreparati, skond id-Direttiva 2003/35/KE.

                                             Artikolu 30
                                              Kontenut

     1.      Fil-programmi tagħhom, l-Istati Membri għandhom jistabbilixxu miri għall-
             prevenzjoni ta’ l-iskart u għandhom jivvalutaw opportunitajiet biex jieħdu miżuri kif
             stabbiliti fl-Anness IV.

             Tali miri u miżuri għandhom ikunu maħsuba sabiex jaqtgħu r-rabta bejn it-tkabbir
             ekonomiku u l-impatti ambjentali assoċjati mal-ġenerazzjoni ta’ l-iskart.

     2.      L-Istati Membri għandhom jiddeterminaw miri kwalitattivi u kwantitattivi speċifiċi u
             indikaturi għal kull miżura jew kombinament ta’ miżuri adottati sabiex
             jimmonitorjaw u jivvalutaw il-progress tal-miżuri individwali.

                                             Artikolu 31
                                              Reviżjoni

     L-Istati Membri għandhom jivvalutaw, b’mod regolari, il-programmi għall-prevenzjoni ta’ l-
     iskart u, bħala minimu, qabel ma jressqu r-rapporti tagħhom skond l-Artikolu 34(1).

MT                                               27                                                  MT
 ---pagebreak---                                           Kapitolu VII
                                      Spezzjonijiet u reġistri

                                                  Artikolu 32
                                                 Spezzjonijiet

     1.    L-istabbilimenti jew l-intrapriżi li jwettqu l-operazzjonijiet tat-trattament ta’ l-iskart,
           l-istabbilimenti jew l-intrapriżi li jiġbru jew jittrasportaw l-iskart fuq bażi
           professjonali jew li jwettqu t-trattament ta’ l-iskart f’isem ħaddieħor, u l-produtturi
           ta’ l-iskart perikoluż għandhom ikunu suġġetti għal spezzjonijiet perjodiċi xierqa
           mill-awtoritajiet kompetenti.

     2.    L-ispezzjonijiet fir-rigward ta’ l-operazzjonijiet tal-ġbir u t-trasport għandhom ikopru
           l-oriġini u d-destinazzjoni ta’ l-iskart miġbur u ttrasportat.

                                                 Artikolu 33
                                              Żamma ta' reġistri

     1.    L-istabbilimenti jew l-intrapriżi msemmija fl-Artikolu 19(1), il-produtturi ta’ l-iskart
           perikoluż u l-istabbilimenti u l-intrapriżi li jiġbru jew jittrasportaw l-iskart perikoluż
           għandhom iżommu reġistru tal-kwantità, in-natura, l-oriġini u, meta jkun rilevanti,
           id-destinazzjoni, il-frekwenza tal-ġbir, il-metodu tat-trasport u l-metodu tat-
           trattament mistenni fir-rigward ta’ l-iskart u jżommu dan it-tagħrif disponibbli, fuq
           talba, għall-awtoritajiet kompetenti.

     2.    Fil-każ ta’ skart perikoluż, ir-reġistri għandhom jinżammu għal mill-anqas tliet snin
           għajr għall-każ ta’ stabbilimenti u intrapriżi li jittrasportaw l-iskart perikoluż li
           għandhom iżommu tali reġistri għal mill-anqas 12-il xahar.

           Prova dokumentata li l-operazzjonijiet ta’ maniġġjar ikunu twettqu għandha tkun
           ipprovduta fuq talba ta’ l-awtoritajiet kompetenti jew tal-possessur preċedenti.

                                         Kapitolu VIII
                                     Dispożizzjonijiet Finali

                                                Artikolu 34
                                           Rappurtaġġ u reviżjoni

     1.    F’intervalli ta’ tliet snin, l-Istati Membri għandhom jinfurmaw lill-Kummissjoni
           dwar l-implimentazzjoni ta’ din id-Direttiva, permezz ta’ rapport settorjali15.

     15
          Rappurtaġġ ta’ tagħrif kwantitattiv fir-rigward tal-ġenerazzjoni u t-trattament ta’ l-iskart għandu jsir
          skond ir-Regolament (KE) Nru 2150/2002. Il-frekwenza tar-rapporti u l-limiti ta’ żmien għandhom jiġu
          stipulati fl-annessi ta’ dak ir-Regolament.

MT                                                     28                                                            MT
 ---pagebreak---              Ir-rapport għandu jkun ibbażat fuq kwestjonarju jew qafas stabbilit mill-
             Kummissjoni skond il-proċedura msemmija fl-Artikolu 6 tad-Direttiva
             91/692/KEE16. Ir-rapport għandu jasal għand il-Kummissjoni fi żmien disa’ xhur
             mit-tmiem tal-perjodu ta’ tliet snin li jkopri.

             L-Istati Membri għandhom jinkludu ma’ dawn ir-rapporti informazzjoni dwar il-
             progress tagħhom fl-implimentazzjoni tal-programmi tagħhom għall-prevenzjoni ta’
             l-iskart.

             Fil-kuntest ta’ l-obbligi ta’ rappurtaġġ, għandha tinġabar data dwar l-iskart ta’ l-
             istabbilimenti ta’ l-ikel, li jippermetti li jiġu stabbiliti regoli għall-użu sikur, l-
             irkupru, ir-riċiklaġġ u r-rimi tiegħu.

     2.      Il-Kummissjoni għandha tibgħat il-kwestjonarju jew qafas lill-Istati Membri sitt xhur
             qabel jibda l-perjodu kopert mir-rapport.

     3.      Il-Kummissjoni għandha tippubblika rapport Komunitarju dwar l-implimentazzjoni
             ta’ din id-Direttiva mhux aktar tard minn disa’ xhur minn meta tirċievi r-rapporti
             mill-Istati Membri skond il-paragrafu 1.

     4.      Fl-ewwel rapport li jiġi fil-ħames snin mid-data ta' meta tidħol fis-seħħ din id-
             Direttiva, il-Kummissjoni se tirrevedi l-implimentazzjoni tad-Direttiva u, jekk jixraq,
             għandha tippreżenta proposta għal reviżjoni.

                                               Artikolu 35
                                     Adattament għall-progress tekniku

     Il-Kummissjoni għandha, skond il-proċedura msemmija fl-Artikolu 36(2), tadotta l-emendi
     meħtieġa għall-adattament ta’ l-Annessi għall-progress xjentifiku u tekniku.

                                                Artikolu 36
                                                 Kumitat

     1.      Il-Kummissjoni għandha tkun assistita minn kumitat, minn hawn ’il quddiem
             imsejjaħ “il-Kumitat”.

     2.      Fejn issir referenza għal dan il-paragrafu, għandhom japplikaw l-Artikoli 5 u 7 tad-
             Deċiżjoni 1999/468/KE, skond l-Artikolu 8 tagħha.

             Il-perjodu pprovdut skond l-Artikolu 5(6) tad-Deċiżjoni 1999/468/KE għandu jkun
             ta’ tliet xhur.

     3.      Il-Kumitat għandu jaddotta r-regoli ta’ proċedura tiegħu.

     16
           ĠU L 377, tal-31.12.1991, p. 48.

MT                                                  29                                                 MT
 ---pagebreak---                                                 Artikolu 37
                                               Traspożizzjoni

     1.       L-Istati Membri għandhom idaħħlu fis-seħħ il-liġijiet, ir-regolamenti u d-
              dispożizzjonijiet amministrattivi meħtieġa għall-konformità ma’ din id-Direttiva sa
              mhux aktar tard mill- [niżżel data 24 xahar wara d-dħul fis-seħħ]. Għandhom
              immedjatament jikkomunikaw lill-Komunità t-test ta’ dawn id-dispożizzjonijiet u
              tabella ta’ korrelazzjoni bejn dawn id-dispożizzjonijiet u d-Direttiva.

              Meta Stat Membru jadotta dawn id-dispożizzjonijiet, għandhom jinkludu referenza
              għal din id-Direttiva jew ikunu akkumpanjati b’tali referenza fl-okkażjoni ta’ l-
              ewwel pubblikazzjoni tagħhom. L-Istati Membri għandhom jiddeterminaw kif
              għandha ssir tali referenza.

     2.       L-Istati Membri għandhom jikkomunikaw lill-Kummissjoni t-testijiet tad-
              dispożizzjonijiet ewlenin tal-legiżlazzjoni nazzjonali li jadottaw fil-qasam kopert
              minn din id-Direttiva.

                                                Artikolu 38
                                               Abrogazzjoni

     Id-Direttivi 75/439/KEE, 75/442/KEE u 91/689/KEE huma abrogati.

     Referenzi għad-Direttivi abrogati għandhom jittieħdu bħala referenzi għal din id-Direttiva u
     għandhom jinqraw skond it-tabella ta’ korrelazzjoni fl-Anness V.

                                                Artikolu 39
                                               Dħul fis-seħħ

     Din id-Direttiva għandha tidħol fis-seħħ fl-għoxrin jum wara dak li fih tiġi ppubblikata fil-
     Ġurnal Uffiċjali ta’ l-Unjoni Ewropea.

                                                Artikolu 40
                                                Destinatarji

     Din id-Direttiva hija indirizzata lill-Istati Membri.

     Magħmula fi Brussell,

     Għall-Parlament Ewropew                       Għall-Kunsill
     Il-President                                  Il-President

MT                                                   30                                              MT
 ---pagebreak---                                                  ANNESS I

                                    OPERAZZJONIJIET TA’ RIMI

     D 1 Id-depożitu taħt l-art jew fuqha (per eżempju, landfill, eċċ.)

     D 2 It-trattament ta' l-art (per eżempju, il-bijodegradazzjoni ta' rimi likwidu jew ta' tajn oħxon
     fil-ħamrija, eċċ.)

     D 3 L-injezzjoni fil-fond (per eżempju, it-tidħhil ta' rimi bil-pompi fi bjar, munzelli tal-melħ
     jew repożitorji li jokkorru min-natura, eċċ.)

     D 4 Il-konfiska tal-wiċċ ta' l-art (per eżempju, tqegħid ta' rimi likwidu jew ta' tajn oħxon fil-
     ħofor, għadajjar jew laguni, eċċ.)

     D 5 Ir-radamijiet disinjati u użati b'inġinerija speċifika għal dan ix-xogħol (per eżempju, it-
     tqegħid fi ġwiebi miksija u separati minn xulxin li jkunu mgħottijin u iżolati minn xulxin u
     mill-ambjent, eċċ.)

     D 6 Ir-rilaxx f'korp ta' ilma għajr l-ibħra/oċeani

     D 7 Ir-rilaxx fl-ibħra/oċeani inkluż it-tidħil taħt qiegħ il-baħar

     D 8 It-trattament bijoloġiku speċifikat imkien ieħor f'dan l-Anness li jirriżulta f'komposti jew
     taħlitiet aħħarija li jintremew permezz ta' kull wieħed mix-xogħlijiet numerati minn D 1 sa
     D 12

     D 9 It-trattament fiżiko-kimiku speċifikat imkien iktar f'dan l-Anness li jirriżulta fil-komposti
     jew it-taħlitiet aħħarija li jintremew permezz ta' kull wieħed mix-xogħlijiet numerati minn D 1
     sa D 12 (per eżempju, evaporazzjoni, tnixxif, kalċinazzjoni, eċċ.)

     D 10 L-inċinerazzjoni fuq l-art

     D 11 L-inċinerazzjoni fuq il-baħar

     D 12 Ħażna permanenti (per eżempju, tqegħid f'kontenituri f'minjiera, eċċ.)

     D 13 It-twaħħil flimkien jew taħlit qabel ma jiġu sottomessi għal kull xogħol numerat minn
     D 1 sa D 12

     D 14 L-ippakkjar mill-ġdid minn qabel is-sottomissjoni għal kull xogħol numerat minn D 1 sa
     D 13

     D 15 Il-ħażna sakemm isir kull xogħol numerat minn D 1 sa D 14 (minbarra ħażna
     temporanja, sakemm isir il-ġbir, fuq il-lok fejn jiġi prodott)

MT                                                    31                                                  MT
 ---pagebreak---                                                  ANNESS II

                                  OPERAZZJONIJIET TA' RKUPRU

     R 1 L-użu prinċipali bħala karburant jew mezzi oħra ta' ġenerazzjoni ta' l-enerġija

     Dan jinkludi faċilitajiet għall-inċinerazzjoni ddedikati għall-ipproċessar ta’ skart solidu
     muniċipali biss fejn l-effiċjenza fl-użu ta’ l-enerġija hija daqs jew iktar minn:

     –        0.60 għall-installazzjonijiet li joperaw u li huma permessi skond il-leġiżlazzjoni
              Komunitarja qabel l-1 ta’ Jannar 2009,

     –        0.65 għall-installazzjonijiet permessi wara l-31 ta’ Diċembru 2008,

     bl-użu tal-formola li ġejja17:

     Effiċjenza fl-użu ta’ l-enerġija = (Ep -(Ef + Ei)) / (0.97 x (Ew + Ef))

     Fejn:

     Ep hija l-enerġija prodotta f’sena bħala sħana jew elettriku. Hija tiġi kkalkulata bl-enerġija
     f’forma ta’ elettriku mmultiplikata b'2.6 u s-sħana pprovduta għall-użu kummerċjali
     mmultiplikata b'1.1 (GJ/sena)

     Ef hija l-enerġija pprovduta lis-sistema f’sena minn karburanti li jikkontribwixxu għall-
     produzzjoni ta’ l-istim (GJ/sena)

     Ew hija l-enerġija kontenuta f’sena fl-iskart ittrattat ikkalkulata skond il-valur kalorifiku nett
     l-aktar baxx ta’ l-iskart (GJ/sena)

     Ei hija l-enerġija impurtata f’sena esklużi l-Ew u l-Ef (GJ/sena)

     0.97 huwa fattur li jaġġusta għat-telf ta’ l-enerġija minħabba r-residwi li ma jinħarqux u r-
     radjazzjoni.

     R 2 Ir-riklamazzjoni/riġenerazzjoni ta' solventi

     R 3 Ir-riċiklaġġ/riklamazzjoni ta' sustanzi oganiċi li ma jintużawx bħala solventi (inklużi t-
     tisjir tad-demel u proċessi oħra ta' trasformazzjoni bijoloġika)

     R 4 Ir-riċiklaġġ/riklamazzjoni tal-metalli u komposti tal-metalli

     R 5 Ir-riċiklaġġ/riklamazzjoni ta' materjali oħra inorganiċi

     R 6 Il-ġenerazzjoni mill-ġdid ta' aċidi jew bażijiet

     R 7 L-irkupru tal-komponenti użati fit-taffija tat-tniġġis

     R 8 L-irkupru tal-komponenti mill-katalistijiet

     17
             Din il-formula hija bbażata fuq tagħrif inkluż fid-dokument ta’ referenza dwar l-Aħjar Teknika
             Disponibbli għall-inċinerazzjoni ta’ l-iskart.

MT                                                    32                                                      MT
 ---pagebreak---      R 9 Ir-raffinazzjoni mill-ġdid taż-żjut jew użi oħra mill-ġdid taż-żjut

     R 10 It-trattament ta' l-art li jirriżulta f'benefiċċju għall-biedja jew għat-titjib ekoloġiku

     R 11 L-użu ta' l-iskartijiet miksuba minn kull xogħol numerat minn R 1 sa R 10

     R 12 L-iskambju ta' l-iskartijiet sabiex jiġu sottomessi għal kull xogħol numerat minn R 1 sa
     R 11

     R 13 Il-ħażna ta' l-iskart sakemm isir kull xogħol numerat minn R 1 sa R 12 (minbarra ħażna
     temporanja, sakemm isir il-ġbir, fuq il-lok fejn ikun prodott)

MT                                                    33                                              MT
 ---pagebreak---                                                ANNESS III

               KARATTERISTIĊI TA' L-ISKART LI JIRRENDUH PERIKOLUŻ

     H1 'Splussiv': sustanzi u preparazzjonijiet li jistgħu jisplodu taħt l-effett ta' fjamma jew li
     huma aktar sensittivi għal xokkijiet jew frizzjoni mid-dinitrobenzine

     H2 'Oxidizing': sustanzi u preparazzjonijiet li juru reazzjonijiet exotermiċi għoljin meta
     f'kuntatt ma' sustanzi oħra, b'mod partikolari sustanzi li jieħdu n-nar.

     H3-A 'Jieħdu n-nar malajr':

     –        sustanzi likwidi u preparazzjonijiet li għandhom flash point taħt il-21 °C (inklużi
              likwidi li jaqbdu ħafna), jew

     –        sustanzi u preparazzjonijiet li jistgħu jisħnu u wara jieħdu n-nar f'kuntatt ma' l-arja
              f'temperatura ambjentali mingħajr l-applikazzjoni ta' enerġija, jew

     –        sustanzi solidi u preparazzjonijiet li jistgħu faċilment jieħdu n-nar wara kuntatt qasir
              ma' sors ta' tqabbid ta' nar u li jkomplu jaqbdu jew jikkonsmaw wara t-tneħħija tas-
              sors tan-nar, jew

     –        sustanzi u preparazzjonijiet ta' gass li jieħdu n-nar fl-arja fi pressjoni normali, jew

     –        sustanzi u preparazzjonijiet, li f'kuntatt ma' l-ilma jew arja umda, jiżviluppaw
              gassijiet li jieħdu n-nar malajr fi kwantitajiet perikolużi.

     H3-B 'Jieħdu n-nar': sustanzi likwidi u preparazzjonijiet li għandhom flash point ugwali għal
     jew ikbar minn 21 °C u anqas minn jew ugwali għal 55 °C.

     H4 'Irritanti': sustanzi u preparazzjonijiet li ma jitmermrux li, permezz ta' kuntatt immedjat,
     għat-tul jew ripetut mal-ġilda jew membrana bil-mucus, jistgħu jikkawżaw infjammazzjoni.

     H5 'Li jagħmlu il-ħsara': sustanzi u preparazzjonijiet li, jekk wieħed jiġbidhom man-nifs jew
     jiblagħhom jew jekk jinfdu l-ġilda, jistgħhu jwasslu għal riskji limitati ta' saħħa.

     H6 'Tossiċi': sustanzi jew preparazzjonijiet (inklużi sustanzi u preparazzjonijiet tossiċi ħafna)
     li, jekk wieħed jeħodhom man-nifs jew jiblagħhom jew jekk jinfdu l-ġilda, jistgħu jikkaġunaw
     riskji serji għas-saħħa, akuti jew kroniċi u wkoll mewt.

     H7 'Li jġibu l-kankru': sustanzi u preparazzjonijiet li, jekk wieħed jeħodhom man-nifs jew
     jiblagħhom jew jekk jippenetraw il-ġilda, jistgħu jġibu l-kankru jew ikabbru l-inċidenza
     tiegħu.

     H8 'Korrożivi': sustanzi u preparazzjonijiet li jistgħu jeqirdu tixxju ħaj meta jmissu miegħu.

     H9 'Infettuż': sustanzi li jkun fihom mikro-organiżmi jew il-velenu tagħhom li huma magħrufa
     jew li nemmnu bis-sħiħ li jikkaġunaw mard fil-bnieden u organiżmi ħajjin.

     H10 'Li jikkaġunaw diformazzjonijiet koroh': sustanzi jew preparazzjonijiet li, jekk wieħed
     jeħodhom man-nifs jew jiblagħhom jew jekk jippenetraw il-ġilda, jistgħu jwasslu għal
     malformazzjonijiet mit-twelid (konġeniti) mhux ereditarji jew ikabbru l-inċidenza tagħhom.

MT                                                   34                                                  MT
 ---pagebreak---      H11 'Mutagenic': sustanzi u preparazzjonijiet li, jekk wieħed jeħodhom man-nifs jew
     jiblagħhom jew jekk jinfdu l-ġilda, jistgħu jwasslu għal difetti ġenetiċi ereditarji jew ikabbru
     l-inċidenza tagħhom.

     H12 Sustanzi u preparazzjonijiet li jerħu gassijiet tossiċi jew tossiċi ħafna meta jiġu f'kuntatt
     ma' l-ilma, l-arja jew xi aċidu.

     H13 Sustanzi u preparazzjonijiet kapaċi bi kwalunkwe mezz, wara li jirtemew, joħorġu xi
     sustanza oħra, eż. xi ċarċir, li jkun fih xi waħda mill-karatteritiċi elenkati hawn fuq.

     H14 'Ekotossiċi': sustanzi u preparazzjonijiet li jippreżentaw jew jistgħu jippreżentaw riskji
     immedjati jew li jieħdu ż-żmien għal settur wieħed jew aktar ta' l-ambjent.

     Noti

     1.       L-għoti tal-karatteristiċi perikolużi 'tossiċi' (u 'tossiċi ħafna'), 'perikolużi', 'korrożivi',
              u 'irritanti' huwa magħmul fuq il-bażi ta' kriterji stabbiliti bl-Anness VI, parti I A u
              parti II B, tad-Direttiva tal-Kunsill 67/548/KEE18 kif emendata.

     2.       Fir-rigward ta' l-għoti tal-karatteristiċi ‘li jikkawżaw l-kankru’, ‘li jikkaġunaw
              deformazzjonijiet koroh’ u 'mutagenic', u li jirriflettu l-għarfien l-aktar reċenti,
              kriterji addizzjonali jinsabu fil-‘Gwida għall-klassifikazzjoni u t-tikkettar ta' sustanzi
              u preparazzjonijiet perikolużi’ stabbiliti fil-Parti II D ta’ l-Anness VI tad-Direttiva
              67/548/KEE kif emendata.

     Metodi ta’ ttestjar

     Il-metodi li għandhom jintużaw huma dawk deskritti fl-Anness V tad-Direttiva 67/548/KEE,
     kif emendata.

     18
            ĠU 196, tas-16.8.1967, p. 1.

MT                                                     35                                                       MT
 ---pagebreak---                                                 ANNESS IV

                         MIŻURI GĦALL-PREVENZJONI TA’ L-ISKART

     Miżuri li jistgħu jaffettwaw il-kundizzjonijiet qafas relatati mal-ġenerazzjoni ta’ l-iskart

     1.       L-użu ta’ miżuri ta’ ppjanar, jew strumenti ekonomiċi oħrajn li jaffettwaw id-
              disponibbiltà u l-prezz tar-riżorsi primarji.

     2.       Il-promozzjoni tar-riċerka u l-iżvilupp fil-qasam tal-kisba ta’ prodotti u teknoloġiji
              aktar nodfa u mingħajr ħela u t-tixrid u l-użu tar-riżultati ta’ tali riċerka u żvilupp.

     3.       L-iżvilupp ta’ indikaturi effettivi u sinifikanti tal-pressjonijiet fuq l-ambjent assoċjati
              mal-ġenerazzjoni ta’ l-iskart fil-livelli kollha, mit-tqabbil tal-prodotti permezz ta'
              azzjoni meħuda mill-awtoritajiet lokali sa miżuri nazzjonali.

     Miżuri li jistgħu jaffettwaw il-fażi ta’ l-iddisinjar u l-produzzjoni

     4.       Il-promozzjoni ta’ l-iddisinjar ekoloġiku (l-integrazzjoni sistematika ta’ l-aspetti
              ambjentali fid-disinn tal-prodott bil-għan li jittejjeb ir-rendiment ambjentali tal-
              prodott matul iċ-ċiklu tal-ħajja tiegħu kollu).

     5.       L-għoti ta’ tagħrif dwar it-teknika tal-prevenzjoni ta’ l-iskart bil-għan li tkun
              iffaċilitata l-implimentazzjoni ta’ l-Aħhjar Teknika Disponibbli mill-industrija.

     6.       L-organizzazzjoni ta’ taħriġ ta’ l-awtoritajiet kompetenti fir-rigward ta’ l-inklużjoni
              ta’ rekwiżiti dwar il-prevenzjoni ta’ l-iskart fil-permessi skond din id-Direttiva u d-
              Direttiva 96/61/KE.

     7.       L-inklużjoni ta’ miżuri għall-prevenzjoni tal-produzzjoni ta’ l-iskart f’impjanti mhux
              koperti mid-Direttiva 96/61/KE. Fejn ikun xieraq, tali miżuri jistgħu jinkludu
              valutazzjoni jew pjanijiet tal-prevenzjoni ta’ l-iskart

     8.       L-użu ta’ kampanji ta’ għarfien jew l-għoti ta’ appoġġ finanzjarju, fit-teħid tad-
              deċiżjonijiet jew appoġġ ieħor lin-negozji. Tali miżuri aktarx ikunu effettivi b’mod
              partikolari meta jkunu mmirati lejn, u adattati għal, intrapriżi żgħar u ta’ daqs medju
              u joperaw permezz ta’ netwerks tan-negozju stabbiliti.

     9.       L-użu ta’ ftehim volontarju, għaqdiet ta’ produtturi/konsumaturi jew negozjati
              settorjali sabiex in-negozji rilevanti jew is-setturi industrijali jadottaw il-pjanijiet
              għall-prevenzjoni ta’ l-iskart jew għanijiet għall-korrezzjoni ta’ prodotti jew
              ippakkjar li jaħlu.

     10.      Il-promozzjoni ta’ sistemi għall-immaniġġjar ambjentali tajbin, inkluża l-ISO 14001.

     Miżuri li jistgħu jaffettwaw il-fażi ta’ konsum u użu

     11.      Strumenti ekonomiċi bħal inċentivi għal xiri ‘nadif’ jew l-istituzzjoni ta’ ħlas
              obbligatorju mill-konsumaturi għal oġġett jew elementi ta’ ppakkjar speċifiċi li kieku
              kienu jingħataw b’xejn.

MT                                                    36                                                    MT
 ---pagebreak---      12.   L-użu ta’ kampanji biex titqajjem kuxjenza u l-għoti ta’ tagħrif immirati lejn il-
           pubbliku ġenerali jew grupp speċifiku ta’ konsumaturi.

     13.   Il-promozzjoni ta’ eko-tikketti tajbin.

     14.   Ftehim ma’ l-industrija, bħall-użu ta’ għaqdiet ta' prodotti bħal dawk li qegħdin
           jitwettqu fi ħdan il-qafas tal-Politika Integrata dwar il-Prodotti jew mal-bejjiegħa bl-
           imnut dwar id-disponibbiltà ta’ tagħrif dwar il-prevenzjoni ta’ l-iskart u l-prodotti
           b’anqas impatt fuq l-ambjent.

     15.   Fil-kuntest ta’ xiri pubbliku u korporattiv, l-integrazzjoni ta’ kriterji ambjentali u tal-
           prevenzjoni ta’ l-iskart f’sejħiet għal offerti u kuntratti, skond il-Manwal dwar ix-xiri
           pubbliku ambjentali ppubblikat mill-Kummissjoni fid-29 ta’ Ottubru 2004.

     16.   Il-promozzjoni ta’ l-użu mill-ġdid/jew tiswija ta’ prodotti skartati xierqa,
           primarjament permezz ta’ l-istabbiliment ta’ netwerks ta’ tiswija/użu mill-ġdid jew
           appoġġ għalihom.

MT                                                37                                                     MT
 ---pagebreak---                                          ANNESS V

                               TABELLA TA’ KORRELAZZJONI

                  Direttiva 75/442/KEE                     Din id-Direttiva

     Artikolu 1(a)                           Artikolu 3(1)(a)

     Artikolu 1(a)(2)                        Artikolu 4

     Artikolu 1(b)                           Artikolu 3(1) (b)

     Artikolu 1(c)                           Artikolu 3(1) (c)

     Artikolu 1(d)                           Artikolu 3(1) (d)

     Artikolu 1(e)                           Artikolu 5

     Artikolu 1(f)                           Artikolu 6

     Artikolu 1(g)                           Artikolu 3(1) (e)

     Artikolu 2(1)                           Artikolu 2

     Artikolu 2(2)                           -

     Artikolu 3(1)                           Artikolu 1

     Artikolu 3(2)                           -

     Artikolu 4                              Artikolu 7

     Artikolu 5                              Artikolu 10

     Artikolu 6                              -

     Artikolu 7(1),(2)                       Artikolu 26

     Artikolu 7(3)                           -

     Artikolu 8                              Artikolu 8

     Artikolu 9                              Artikolu 19

     Artikolu 10                             Artikolu 19

     Artikolu 11                             Artikoli 22 - 24

     Artikolu 12                             Artikolu 25

     Artikolu 13                             Artikolu 32

MT                                          38                                MT
 ---pagebreak---      Artikolu 14                Artikolu 33

     Artikolu 15                Artikolu 9

     Artikolu 16                Artikolu 34

     Artikolu 17                Artikolu 35

     Artikolu 18                Artikolu 36

     Artikolu 19                Artikolu 37

     Artikolu 20                Artikolu 38

     Artikolu 21                Artikolu 39

     Anness I                   -

     Anness IIA                 Anness I

     Anness IIB                 Anness II

     Id-Direttiva 75/439/KEE

     Artikolu 1(1)              Artikolu 3(1)(g)

     Artikolu 2                 Artikoli 18 u 7

     Artikolu 3(1), (2)         -

     Artikolu 3(3)              Artikolu 7

     Artikolu 4                 Artikolu 7

     Artikolu 5(1)              -

     Artikolu 5(2)              -

     Artikolu 5(3)              -

     Artikolu 5(4)              Artikolu 19, 25

     Artikolu 6                 Artikolu 19

     Artikolu 7(a)              Artikolu 7

     Artikolu 7(b)              -

     Artikolu 8(1)              -

MT                             39                  MT
 ---pagebreak---      Artikolu 8(2)(a)           -

     Artikolu 8(2)(b)           -

     Artikolu 8(3)              -

     Artikolu 9                 -

     Artikolu 10(1)             Artikolu 16

     Artikolu 10(2)             Artikolu 7

     Artikolu 10(3),(4)         -

     Artikolu 10(5)             Artikoli 12 sa 15

     Artikolu 11                Artikolu 25

     Artikolu 12                Artikolu 25

     Artikolu 13(1)             Artikolu 32

     Artikolu 13(2)             -

     Artikolu 14                -

     Artikolu 15                -

     Artikolu 16                -

     Artikolu 17                -

     Artikolu 18                Artikolu 34

     Artikolu 19                -

     Artikolu 20                -

     Artikolu 21                -

     Artikolu 22                -

     Anness I                   -

     Id-Direttiva 91/689/KEE

     Artikolu 1(1)              -

     Artikolu 1(2)              -

MT                             40                   MT
 ---pagebreak---      Artikolu 1(3)        Artikolu 3

     Artikolu 1(4)        Artikoli 3 u 12 sa 15

     Artikolu 2(1)        Artikolu 34

     Artikolu 2(2)-(4)    Artikolu 16

     Artikolu 3           Artikoli 19 sa 24

     Artikolu 4(1)        Artikolu 32

     Artikolu 4(2)(3)     Artikolu 33

     Artikolu 5(1)        Artikolu 17

     Artikolu 5(2)        Artikolu 32

     Artikolu 5(3)        Artikolu 33

     Artikolu 6           Artikolu 26

     Artikolu 7           -

     Artikolu 8           -

     Artikolu 9           -

     Artikolu 10          -

     Artikolu 11          -

     Artikolu 12          -

     Anness I, II         -

     Anness III           Anness III

MT                       41                       MT